**RAPORT DE ACTIVITATE APM NEAMŢ**

ÎN ANUL 2015

APM Neamţ are următoarea structură organizatorică: Director executiv; Compartiment Relaţii Publice şi Tehnologia Informaţiei; Serviciul Avize, Acorduri, Autorizaţii; Serviciul Monitorizare şi Laboratoare; Compartimentul Calitatea Factorilor de Mediu; Biroul Buget, Finanţe, Administrativ şi Resurse Umane.

Organigrama APM Neamţ cuprinde 39 de posturi, din care 37 funcţii publice şi 2 posturi de personal contractual.

În activitatea desfăşurată s-a urmărit şi asigurat în principal :

- implementarea la nivel local a legislaţiei, politicilor şi strategiilor de mediu, conform angajamentelor asumate în procesul de aderare la UE, în conformitate cu Regulamentul de Organizare şi Funcţionare;

- coordonarea activităţii serviciilor APM şi asigurarea respectării procedurilor legale;

- organizarea eficientă a sistemului de colectare, înregistrare, prelucrare şi comunicare a datelor şi informaţiilor;

- întărirea capacităţii instituţionale şi administrative a agenţiei;

- gestionarea eficientă a resurselor umane şi financiare din cadrul agenţiei;

- colaborarea cu toate autorităţile publice locale şi instituţiile descentralizate ale ministerelor care au responsabilităţi în domeniul protecţiei mediului, în vederea îmbunătăţirii mediului de viaţă al locuitorilor judeţului.

**Îndeplinirea măsurilor din Planul de măsuri prioritare privind integrarea europeană**

***Planul de măsuri prioritare privind integrarea europeană*** la nivel local, în anul 2015, cuprinde măsuri pentru realizarea angajamentelor ce revin judeţului Neamţ ca urmare a negocierii angajamentelor din Capitolul 22. Planul este structurat pe măsuri şi acţiuni ce vizează domeniile: controlul poluării industriale (1), instalaţii mari de ardere (2) şi managementul deşeurilor (1).

**Raportarea în termen a stadiului îndeplinirii angajamentelor asumate de România în domeniul protecţiei mediului, la nivel judeţean, prin planurile de implementare**

Planul de măsuri prioritare privind integrarea europeană se raportează lunar şi trimestrial la ANPM; raportările trimestriale au primit aviz favorabil din partea ANPM. Termenele de raportare au fost respectate. După primirea avizului favorabil de la ANPM, raportarea trimestrială a fost transmisă Instituţiei Prefectului Judeţului Neamţ.

1. **Angajarea personalului conform Planurilor de întărire a capacităţii instituţionale**

La începutul anului 2015, structura organizatorică cuprindea un număr de 40 posturi, din care 38 ocupate.

|  |  |
| --- | --- |
| ***Structura posturilor pe servicii*** | |
| Director executiv | 1 |
| Compartiment Relaţii Publice şi Tehnologia Informaţiei | 2 |
| Seviciul Avize, Acorduri, Autorizaţii | 9 |
| Serviciul Monitorizare şi Laboratoare | 14 |
| Compartimentul Calitatea Factorilor de Mediu | 8 |
| Biroul Buget, Finanţe, Administrativ şi Resurse Umane | 6 |
| TOTAL | 40 |

Concentrarea de personal este justificată de atribuţiile principale ale agenţiei în domeniul reglementării şi functionării activităţilor cu impact asupra mediului şi monitorizarea calităţii factorilor de mediu.

Începând cu data de 16.02.2015, în baza Deciziei nr. 88/16.02.2015, emisă de Preşedintele Agenţiei Naţionale pentru Protecţia Mediului, Compartimentul Calitatea Factorilor de Mediu are 7 posturi.

|  |  |
| --- | --- |
| ***Structura posturilor pe servicii*** | |
| Director executiv | 1 |
| Compartiment Relaţii Publice şi Tehnologia Informaţiei | 2 |
| Seviciul Avize, Acorduri, Autorizaţii | 9 |
| Serviciul Monitorizare şi Laboratoare | 14 |
| Compartimentul Calitatea Factorilor de Mediu | 7 |
| Biroul Buget, Finanţe, Administrativ şi Resurse Umane | 6 |
| TOTAL | 39 |

|  |  |  |
| --- | --- | --- |
| ***Structura de personal pe nivel de pregatire*** | | ***Pondere %*** |
| Studii superioare de lunga durata | 28 | 72 |
| Studii medii | 11 | 28 |
| TOTAL | 39 |  |

**Raportari, elaborari documentatii**

* Lunar s-a transmis situatia posturilor vacante şi temporar vacante din cadrul instituţiei.
* Trimestrial s-a transmis la Agenţia Naţională a Funcţionarilor Publici raportul privind respectarea normelor de conduită a funcţionarilor publici şi semestrial raportul privind situatia implementării procedurilor disciplinare.

1. **Executia bugetară la nivelul fiecarui trimestru – încadrarea în prevederile bugetare**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***Subdiviziunea***  ***Clasificatiei***  ***Bugetare aprobate***  ***Cap/titlu*** | ***Credite aprobate*** | | | | ***Total credite aprobate*** | ***Plati efectuate*** | | | | ***Total plati efectuate*** |
| **Trim I** | **Trim II** | **Trim III** | **Trim IV** | **Trim I** | **Trim II** | **Trim III** | **Trim IV** |
| 110-Personal | 319.323 | 317.144 | 316.269 | 310.646 | 1.263.382 | 317.198 | 316.463 | 314.856 | 314.509 | 1.263.026 |
| 120- Materiale | 168.361 | 70.494 | 74.233 | 82.987 | 396.075 | 162.748 | 63.418 | 79.397 | 90.458 | 396.021 |
| 171-Investitii | 0 | 0 | 0 | 9.040 | 9.040 | 0 | 0 | 0 | 9.040 | 9.040 |
| 56- Proiect PACINFO | 0 | 38.315 | 0 | 0 | 38.315 | 0 | 38.161 | 0 | 0 | 38.161 |
| Total |  |  |  |  | **1.706.812** |  |  |  |  | **1.706.248** |

1. **Instruirea profesională a personalului din subordine**

In cursul anului 2015 au participat 19 persoane din cadrul instituţiei la 26 de sesiuni de instruire, conferinţe, seminari organizate de ANPM, MMAP şi alte instituţii pe teme referitoare la:

* probleme specifice serviciilor tehnice - 9
* managementul ariilor protejate - 10
* probleme specifice managementul institutiei - 7

În contextul implementării SIM, personalul APM a participat la cursuri de instruire pentru utilizarea aplicaţiilor, pe domenii de activitate.

**4.** **Organizarea şi participarea la campanii de informare şi de conştientizare a publicului în domeniul protecţiei mediului**

* În vederea informării populaţiei şi prezentării activităților specifice desfășurate la nivelul instituției, au fost au fost elaborate şi transmise mass-mediei locale: 5 comunicate de presă și o informare de presă;
* La nivel local, au fost organizate campanii de informare şi conştientizare a populaţiei cu ocazia celebrării unor evenimente de mediu: Ziua Mondială a Mediului, Ziua Mondială a Zonelor Umede, Ziua Internațională a Biodiversității, Săptmâna Mobilităţii Europene;
* În colaborare cu autorităţile administraţiilor publice locale din localităţile Piatra Neamţ, Roman, Târgu Neamţ şi Bicaz, APM Neamţ a desfăşurat un program de sprijinire a cetăţenilor, sub forma unor şedinţe de audienţe, în vederea soluţionării cu operativitate a problemelor de mediu sesizate de către aceştia.

**5. Colaborarea cu Garda Naţională de Mediu**

APM Neamţ şi Garda Naţională de Mediu – CJ Neamţ, ca structuri subordonate Ministerului Mediului, Apelor şi Pădurilor, conlucrează în scopul implementării legislaţiei naţionale de protecţia mediului.

### Colaborarea între APM Neamţ şi Garda Naţională de Mediu – Comisariatul Judeţean Neamţ se realizează pe baza protocolului încheiat la nivel naţional, pe baza principiilor :

* susţinere reciprocă în implementarea şi controlul conformării cu legislaţia de mediu;
* schimbul de informaţii;
* participare la monitorizarea factorilor de mediu;
* sprijin reciproc pentru intervenţii la poluări accidentale;
* colaborare pentru identificarea şi eliminarea surselor potenţiale de risc.

APM informează GNM – CJ în legătură cu :

* înregistrarea solicitărilor de emitere a actelor de reglementare;
* derularea etapelor procedurii de autorizare;
* decizia finală privind emiterea actelor de autorizare;
* producerea unor evenimente deosebite în domeniul mediului;
* modificarea condiţiilor de autorizare;
* starea factorilor de mediu.

GNM-CJ informează APM în legătură cu:

* rezultatele verificării funcţionării agenţilor economici autorizaţi;
* conformarea agenţilor economici cu condiţiile impuse în actul de autorizare;
* exactitatea rapoartelor şi datelor furnizate de către agenţii economici la cererea APM.

În cursul anului 2015 APM a derulat împreună cu GNM-CJ Neamţ o serie de controale comune pentru verificare a :

* stadiului investiţiilor şi a realizării măsurilor din programele de conformare realizate de agenţii economici care se află sub incidenţa Directivei IPPC;
* modului de respectare a măsurilor cuprinse în planurile de urgenţă internă şi externă a agenţilor economici care se află sub incidenţa Directivei SEVESO;
* amplasamentelor proiectelor/activităţilor pentru emiterea actelor de reglementare pentru proiectele finanţate prin programul PNDR 2007-2013;
* amplasamentelor în cadrul procedurilor de emitere a actelor de reglementare;
* activităţi de evaluare a populaţiilor de animale strict protejate (urs, lup, râs, pisică sălbatică) ale fondurilor cinegetice, desfăşurate în perioada februarie – aprilie 2015;
* unor sesizări.

În cadrul CAT au fost invitaţi şi au participat la toate şedinţele reprezentanţi ai GNM – CJ Neamţ.

Colaborarea a fost bună, nu au apărut situaţii tensionate între cele două instituţii şi se poate aprecia că schimbul de informaţii a condus la soluţionarea aspectelor de mediu cu care s-au confruntat APM şi GNM – CJ Neamţ.

**6. Prestarea de servicii în activitatea de : reglementare şi laborator şi realizarea de venituri**

Tarifele inregistrate de serviciile de reglementare si laborator sunt :

* reglementare - 568.642 RON
* arii protejate - 9.100 RON
* deseuri - 22.000 RON
* laborator - 4.539 RON

Total TAXE : 604.281 RON

**7. Implementarea la nivel judeţean a planurilor şi programelor finanţate din bugetul de stat, fonduri comunitare, fonduri de la alte organisme internaţionale**

Proiecte de mediu aflate în derulare/finalizate pe domenii ce vizeză protecţia mediului:

**Calitatea şi cantitatea apei potabile**

Pentru această categorie de probleme ca obiective specifice au fost identificate “Asigurarea apei potabile corespunzătoare calitativ şi cantitativ prin sistem centralizat populaţiei din mediul urban” şi “Asigurarea apei potabile corespunzătoare calitativ şi cantitativ prin sistem centralizat în zonele rurale”.

* Proiectul *„Extinderea şi reabilitarea infrastructurii de apă şi apă uzată în Judeţul Neamţ”,* beneficiar Compania Judeţeană Apa Serv SA, a fost aprobat pentru finanţare prin POS Mediu – Axa1. Proiectul are o valoare de 107 mil.euro, cu o perioada de implementare între 28.03.2011 şi 31.12.2015 (termen prelungit). Sunt în curs de implementare contractele CL1, CL2, CL3, CL4, CL6 ŞI CL7. Progresul fizic înregistrat până în prezent: 15,33%.

Lucrări ce se vor executa :

*Aglomerarea Piatra Neamţ:*

* Construirea  unei conducte magistrale noi (circa 7 km) pentru alimentarea cu apă potabilă în Municipiul Piatra Neamţ;
* Reabilitarea a trei staţii de pompare şi construirea a două staţii de pompare noi pentru alimentarea cu apă potabilă în Municipiul Piatra Neamţ;
* Extinderea reţelei de alimentare cu apă potabilă din Municipiul Piatra Neamţ cu circa 6,6 km;

***Aglomerarea Tîrgu Neamţ***

* + Reabilitarea a 13 puţuri (echipamentul mecanic şi electric) în Captarea de la Lunca;
  + Reabilitarea sistemului de clorinare în Captarea de la Lunca;
  + Reabilitarea staţiei de pompare Pometea din oraşul Tîrgu Neamţ;
  + Reabilitarea rezervoarelor de apă potabilă Cetate şi Batalion, situate în oraşul Tîrgu Neamţ;
  + Extinderea reţelei de alimentare cu apă potabilă din oraşul Tîrgu Neamţ cu circa 2,6 km;

***Aglomerarea Bicaz***

* + Reabilitarea sistemului de clorinare în Captarea de la Ticoş;
  + Extinderea reţelei de alimentare cu apă potabilă din oraşul Bicaz cu circa 1,9 km;

***Aglomerarea Săvineşti-Roznov***

* Extinderea reţelei de alimentare cu apă potabilă din Săvineşti şi Roznov cu circa 24,7 km (10,4 km în Săvineşti şi 14,3 km în Roznov).

Investiţiile necesare pentru realizarea sistemelor de alimentări cu apă în mediul rural rămân în continuare foarte mari. Alimentările cu apă din mediul rural au obţinut finanţări prin fonduri europene de preaderare Sapard, fonduri guvernamentale (aprobate prin HG 577/1997, HG 687/97 şi OG 7/2006), prin fonduri structurale (Fondul European Agricol pentru Dezvoltare Rurala - FEADR) şi fonduri gestionate de Administraţia Fondului pentru Mediu.

* Proiecte finanţate de către Administraţia Fondului pentru Mediu Bucureşti prin “Programul vizând protecţia resurselor de apă, canalizare şi staţii de epurare - sisteme integrate de alimentare cu apă, staţii de tratare, canalizare şi staţii de epurare”:

- „Extinderea reţelelor de alimentare cu apă şi a reţelelor de canalizare în mun. Roman”, în valoare de 4.326.071 lei - finalizat în 2014;

- „Reţea de canalizare, staţie de epurare şi extindere reţele de apă în com. Tămăşeni, în valoare de 7.666.825 lei;

- „Înfiinţarea sistemului de alimentare cu apă sat Crăcăoani, com. Crăcăoani”, în valoare de 5.551.997 lei;

- „Sistem de alimentare cu apa in localitatea Grozavesti si sistem de canalizare ape uzate localitatea Hangu, comuna Hangu, judetul Neamt”;

- „Extinderea sistemului de alimentare cu apă şi a sistemului de canalizare în com. Horia”, în valoare de 5.933.000 lei;

- „Extinderea sistemului de alimentare cu apă, a sistemului de canalizare şi construirea staţiei de epurare în com. Dragomireşti”, în valoare de 5.581.000 lei;

- „Alimentare cu apă potabilă şi canalizare pentru localitatea Bisericani, com. Alexandru cel Bun”, în valoare de 8.644.390 lei;

- „Sistem de alimentare cu apă şi canalizare în com. Gârcina”, în valoare de 4.471.724 lei.

* Ordonanţa de Guvern nr. 7/2006 privind instituirea Programului de dezvoltare a infrastructurii din spatiul rural a facilitat administraţiilor publice locale din judeţ depunerea de proiecte pentru alimentări cu apă, canalizări şi staţii de epurare. Sunt în derulare proiectele:

- com. Agapia – alimentare cu apă în localitatea Filioara – 72.000 lei;

- com. Bicazu Ardelean – alimentare cu apă – 109.000 lei;

- com. Grinţieş – alimentare cu apă – 136.000 lei;

- com. Moldoveni – sistem de alimentare cu apă potabilă – 210.000 lei;

- com. Oniceni – alimentare cu apă – 182.000 lei;

- oraş Tg. Neamţ – extindere canalizare menajeră şi reţea apă – 240.000 lei.

Proiectele se află în diverse faze de execuţie, termenul de finalizare depinzând de ritmicitatea acordării tranşelor de bani.

* Este în curs în curs de implementare, cu finanţare prin Fondul European Agricol pentru Dezvoltare Rurala (FEADR), în cadrul Programului Naţional de Dezvoltare Rurală 2007 – 2013 - măsura 322, proiectul integrat cu componentă de alimentare cu apă:
* “Înfiintare reţea de canalizare menajeră cu staţie de epurare, extindere reţea de alimentare cu apă, com. Dobreni, jud. Neamţ”.

**Poluarea apelor de suprafaţă**

Referitor la epurarea apelor uzate provenite din mediul urban, s-au finalizat sau se derulează o serie de investiţii care vor rezolva în mare parte această problemă :

* *Proiectul „Extinderea şi reabilitarea infrastructurii de apă şi apă uzată în Judeţul Neamţ”,* beneficiar Compania Judeţeană Apa Serv SA a fost aprobat pentru finanţare prin POS Mediu – Axa1. Proiectul are o valoare de 107 mil.euro, cu o perioada de implementare între 28.03.2011 şi 31.12.2015 (termen prelungit).

Lucrări incluse în proiect :

***Aglomerarea Piatra Neamţ:***

* Extinderea reţelei de canalizare din Municipiul Piatra Neamţ cu circa 16,9 km;
* Construirea unei reţele de canalizare în comuna Dumbrava Roşie cu o lungime de circa 16,7 km.

**Aglomerarea Roman**

* Extinderea şi modernizarea Staţiei de Tratare a Apelor Uzate din Roman (reabilitarea treptei mecanice, introducerea tratamentului terţiar în treapta biologică, reabilitarea şi extinderea instalaţiilor de tratare a nămolului, mărirea capacităţii de tratare la 115.400 locuitori echivalenţi);
* Extinderea reţelei de canalizare din Municipiul Roman cu 14,7 km.

**Aglomerarea Tîrgu Neamţ**

* Extinderea Staţiei de Tratare a Apelor Uzate din Tîrgu Neamţ (introducerea tratamentului terţiar în treapta biologică, mărirea capacităţii de tratare a staţiei la 32.450 locuitori echivalenţi);
* Extinderea reţelei de canalizare din oraşul Tîrgu Neamţ cu circa 19,6 km;
* Construirea unei reţele de canalizare în satul Vînători -  Neamţ, din comuna Vînători-  Neamţ, cu o lungime de circa 24,1 km.

**Aglomerarea Bicaz**

* Extinderea Staţiei de Tratare a Apelor Uzate din Bicaz (introducerea tratamentului terţiar în treapta biologică, mărirea capacităţii de tratare a staţiei la 8.740 locuitori echivalenţi);
* Extinderea reţelei de canalizare din oraşul Bicaz cu circa 12,7 km.

**Aglomerarea Săvineşti-Roznov**

* Construirea unei Staţii de Tratare a Apelor Uzate la Podoleni, cu o capacitate de tratare de 28.840 locuitori echivalenţi, care va deservi localităţile Săvineşti, Roznov, Zăneşti şi Podoleni;
* Extinderea reţelei de canalizare din Săvineşti cu circa 7,1 km, din Roznov cu circa 22,9 km şi realizarea colectorului principal în Zăneşti şi Podoleni în lungime de circa 9,5 km;
* Dezafectarea Staţiei de Tratare a Apelor Uzate din Roznov (care nu poate asigura tratarea corespunzătoare a apelor uzate din Roznov);

**Aglomerarea Săbăoani**

* Extinderea Reţelei de canalizare din Săbăoani cu circa 17,5 km.

Referitor la epurarea apelor uzate provenite din mediul rural, este încă necesar un volum foarte mare de investiţii, rezolvarea acestei probleme fiind încă la început.

* Ordonanţa de Guvern nr. 7/2006 privind instituirea Programului de dezvoltare a infrastructurii din spatiul rural a facilitat administraţiilor publice locale din judeţ depunerea de proiecte pentru alimentări cu apă, canalizări şi staţii de epurare. Sunt în derulare:

- com. Girov – reţea de canalizare cu staţie de epurare – 101.000 lei

- oraş Tg. Neamţ – extindere canalizare menajeră şi reţea apă – 240.000 lei.

* Proiectele integrate finanţate în cadrul Programului Naţional de Dezvoltare Rurală 2007 – 2013 - măsura 322, menţionate la problema „Apă potabilă” includ şi o componentă de realizare a sistemelor de canalizare şi a staţiilor de epurare.
* Proiectele aprobate pentru finanţare de către Administraţia Fondului pentru Mediu Bucureşti, prin “Programul vizând protecţia resurselor de apă, canalizare şi staţii de epurare - sisteme integrate de alimentare cu apă, staţii de tratare, canalizare şi staţii de epurare” menţionate la pct. „Apă potabilă” includ si componente de canalizare şi epurare ape uzate. În plus, este în curs de derulare proiectul:

- „Realizare şi extindere reţele stradale de canalizare menajeră în localităţile Humuleştii Noi, Blebea şi cartier Pometea, oraş Tg.Neamţ”, în valoare de 8.997.200 lei;

şi a fost finalizat proiectul:

- “Înfiinţare reţea de canalizare şi staţie de epurare în satul Chintinici, oraş Roznov”, în valoare de 6.850.000 lei;

**Poluarea solului**

* A fost finalizat proiectul „Controlul Integrat al Poluării cu Nutrienţi” , derulat de CJ Neamţ şi Consiliile locale : Gherăieşti, Zăneşti, Dumbrava Roşie, Costişa, Bodeşti, în valoare de 2.715.364 Euro. Proiectul se va derula în perioada 2010 – 2015 şi este finanţat de Banca Mondială şi din contribuţie locală. Stadiu: s-au achiziţionat utilaje în comunele Bodeşti, Gherăieşti, Dumbrava Roşie.

**Managementul deşeurilor**

În cadrul Asistenţei tehnice pentru pregătirea proiectelor în sectorul de deşeuri în România – PHARE 2005 /017-553.04.03/08.01, al cărei beneficiar este Consiliul Judeţean Neamţ, a fost realizat Master Planul pentru „Sistem integrat de gestionare a deşeurilor la nivelul Judeţului Neamţ” (valoarea proiectului este de cca 30 mil. Euro, finanţat prin POS Mediu (80%, bugetul de stat – 18% şi bugetul local – 2%). Proiectul va fi implementat în perioada 24.02.2011-31.12.2015 (termen prelungit). Master planul vizează realizarea următoarelor investiţii care sunt finanţate prin Programul Operaţional Sectorial de Mediu :

* echipamente pentru colectarea deşeurilor reziduale în mediul rural;
* echipamente pentru colectarea separată a deşeurilor reciclabile în mediul urban şi rural;
* unităţi pentru compostarea individuală a deşeurilor biodegradabile în mediul rural;
* staţii de transfer în Cordun, Tîrgu Neamţ şi Taşca şi o staţie de sortare la Cordun;
* depozit zonal pentru deşeurile nepericuloase – com. Girov (în suprafaţă de 27 ha, cu durata de viaţă a acestuia este estimată la 21 de ani.);
* închiderea depozitelor neconforme din mediul urban – Bicaz, Roman, Tg.Neamţ.

De acest proiect vor beneficia toate unităţile administrativ teritoriale din Judeţul Neamţ.

**Calitatea aerului**

Este în curs de execuţie proiectul :

*Beneficiar Primăria Roman :*

* Modernizare Artera Roman-Est, str. Cucutei – DJ207A –str.Plopilor, în valoare de 2431060 lei, din fonduri de la MDRT şi bugetul local (F**inalizat in 2012 un tronson; al doilea tronson este în execuţie începând cu trim. III 2013**).

**Ameninţări produse de accidente majore, fenomene naturale şi antropice**

* Direcţia Apelor „Siret „ Bacău are în curs de implementare proiectele :
  + „Amenajare Râu Cracău la Slobozia”, finanţat de la bugetul de stat, termen PIF 2014 (prelungit), în valoare de 44.841.000 lei;
  + „Reducerea gradului de risc la inundaţii pe Râul Bistriţa pe sectorul Borca – Poiana Teiului”, finanţat de la bugetul de stat, termen PIF 2015 (termen prelungit), în valoare de 70.280.000 lei;
  + “Refacerea amenajării Râului Moldova în zona sursei de alimentare cu apă a mun. Roman (front Pildesti Simionesti)”, finanţat de la bugetul de stat şi AFM, termen PIF 2014 (termen prelungit), în valoare de 39.872.000 lei;
  + “Amenajare albie Râului Siret şi Râului Moldova la Roman, etapa a II-a”, finanţat de la bugetul de stat, în valoare de 8.506.471 lei, termen PIF 2014 (prelungit).

**Mediul natural şi antropic**

* Au fost finalizate în cursul anului 2015 proiectele cu finanţare de la POS Mediu:
* „Management pentru aria naturală protejată Lacul Cuejdel”, beneficiar Primaria Piatra Neamt în parteneriat cu Consiliul Judeţean şi Consiliul Local Gârcina, în valoare de 669 mii lei.
* „Dezvoltarea managementului Parcului Naţional Ceahlău”, beneficiar Consiliul Judeţean Neamţ şi Administraţia Parcului Naţional Ceahlău, în valoare de 4618 mii lei.
* „Management pentru ariile naturale protejate Lacul Vaduri şi Lacul Pângăraţi”, beneficiar Consiliul Judeţean Neamţ şi ONG Ecomoldavia, în valoare de 862 mii lei.

**8. Implicarea agenţiei în procesul de educaţie a publicului în domeniul protecţiei mediului**

APM Neamţ a continuat activităţile de educaţie ecologică, prin derularea unor proiecte în parteneriat cu unităţi şcolare şi societatea civilă, dar şi prin înscrierea unui număr mare de unităţi şcolare în programele naţionale iniţiate de Centrul Carpato-Danubian de Geoecologie şi a interesului tot mai crescut al elevilor în ceea ce priveşte problematica protecţiei mediului.

Acţiuni educative realizate de APM Neamţ în cursul anului 2015 :

* Desfăşurarea unor activităţi educative cu cele 20 unități de învățământ înscrise în Programul Eco-Şcoala, din care 17 au statutul de Eco-Şcoală. În urma evaluării desfăşurate în luna iunie 2015, încă 1 unitate de învăţământ (Școala Gimnazială “Mihai Eminescu” Roman) a obţinut Steagul Verde şi statutul de ECO-ŞCOALĂ. Au fost semnate 6 parteneriate cu unităţile de învăţământ, în vederea desfăşurării de activităţi specifice cu elevii;
* Implicarea unităţilor de învăţământ în derularea manifestărilor organizate de APM Neamţ, pentru a marca evenimentele de mediu, precum: Ziua Mondială a Zonelor Umede, Ziua Mondială a Mediului, Ziua Internațională a Biodiversității, Ziua Mondială a Păsărilor Migratoare, Săptămâna Mobilităţii Europene.
* În vederea celebrării Zilei Mondiale a Mediului APM Neamţ a organizat sesiuni de informare adresate elevilor din unitățile de învățământ nemțene privind importanța ariilor naturale protejate, desfășurate în parteneriat cu reprezentanți ai administraţiilor parcurilor naţionale/naturale din judeţ şi un concurs de fotografie privind aspectele pozitive şi negative privind starea mediului din zona judeţului.

Alte activități derulate:

* Participare la activităţile inițiate de Primăria municipiului Roman: acţiuni de salubrizare derulate de echipajele ”Eco-Patrulei Școlare” în zonele arondate, în data de 5 iunie şi un concurs de reciclare între unităţile de învăţământ;
* Activitate de jurizare în calitate de partener, organizat de către Grupul Școlar Economic – Administrativ, Piatra Neamț, în cadrul celei de a V-a ediție a Simpozionului ”Ecoviața”;
* Participare la Simpozionul ”Poluarea factorilor de mediu și măsuri de protecție”, organizat de Colegiul Tehnic ”Petru Poni” Roman.
* Au fost organizate şi activităţi de instruire privind efectuarea stagiului de pregătire practică în vederea învăţării la locul de muncă, ca parte a programului de pregătire profesională de către elevii din învăţământul profesional şi tehnic, pe baza convenţiilor cadru, încheiate cu unitățile de învâțământ: Colegiul Tehnic „Gh. Cartianu”, Colegiul Tehnic, Piatra Neamţ și Colegiul Tehnic ”Petru Poni”, Roman, precum şi activităţi educative privind efectuarea stagiului de pregătire practică în cadrul programelor de studii universitare de licenţă încheiate pe baza convenţiilor cadru încheiate cu Universitatea Politehnică Bucureşti şi cu Universitatea Tehnică „Gh. Asachi” Iaşi .
* Alte proiecte de educaţie ecologică derulate în 2015:

- « Salvaţi natura de la dezastru », derulat de Liceul Tehnologic « Ion Vreangă » Pipirig – EcoŞcoala Boboieşti nr.1;

- Concurs Naţional « Bradul Altfel ».

**Proiecte implementate de APM Neamţ**

APM Neamţ, alături de alte 15APM-uri, a fost partener în cadrul proiectului ***PACINFO Rolul social si de mediu al agriculturii in regiunile montane,*** coordonat de APM Harghita. Proiectul este finanţat de Comisia Europeană prin Directoratul General Agricultură şi Dezvoltare Rurală în cadrul programului de promovare a Politicii Agrare Comune şi de Ministerul Mediului si Schimbarilor Climatice. Valoarea totală a proiectului este 306.105 Euro, din care 163.065 Euro este finanţat de CE, Ministerul Mediului şi Schimbărilor Climatice având o contribuţie de 143.040 Euro. Proiectul s-a derulat în perioada iunie 2014– aprilie 2015.

**Obiectiv:** de a informa fermierii din zonele montane despre principiile de finanţare ale Politicii Agrare Comune (în special despre principiile legate de protecţia mediului), despre măsurile speciale privind susţinerea ajungerii pe piaţă a produselor, iar pe de altă parte scopul este de a conştientiza fermierii despre importanţa agriculturii sustenabile (din zona montană) în ocrotirea calităţii mediului.

**9. Gestionarea şi disponibilizarea informaţiei de mediu**

A fost actualizată lunar lista cu informaţiile de mediu deţinute de APM, de autorităţile publice locale şi ONG-uri, conform modelului transmis de ANPM; lista este publicată pe site-ul APM Neamţ.

Informaţia de mediu diseminată în mod activ, prin intermediul site-ului APM, include rapoartele lunare, semestriale, anuale privind starea mediului in judeţ, planul de acţiune privind protecţia mediului, planul judeţean privind gestiunea deşeurilor, informaţii despre proiectele cu impact semnificativ asupra mediului, legislaţie.

În anul 2015 au fost înregistrate 15 solicitări de informaţii privind mediul, din care: 14 rezolvate favorabil şi 1 nefavorabil (cererea viza informaţii ce nu erau deţinute de sau pentru APM). Din total, in conformitate cu Ordinul 1182/2002 - Anexa A, au fost departajate pe domenii de interes astfel: pentru domeniul A – 5 solicitări, iar pentru domeniul B - 10 solicitări.

Participarea publicului la luarea deciziilor a fost asigurată conform procedurii de eliberare a acordurilor / autorizaţiilor/avizelor de mediu prin publicarea anunţurilor în presa scrisă, pe site-ul propriu şi prin dezbaterile publice pe amplasament.

**10. Răspunsul în termen la sesizările venite din teritoriu şi la solicitările primite de la agenţiile în subordinea / coordonarea în care se află, cu privire la transmiterea de date şi informaţii**

În anul 2015, s-au înregistrat un număr de 43 reclamaţii şi sesizări, care vizează domeniile:

- managementul necorespunzător al deşeurilor : 13

- acte de reglementare: 9

- disconfort fonic : 6

- biodiversitate : 2

- calitatea aerului: 3

- calitatea apei : 3

- altele: 7.

Din total, 40 provin de la persoane fizice şi 2 de la persoane juridice.

Clarificarea aspectelor semnalate în sesizările şi reclamaţiile înregistrate a fost realizată astfel: 15 au fost soluţionate de către APM Neamţ şi 26 prin redirecţionare către instituţii cu atribuţii în control şi aplicare a sancţiunilor (GNM – Comisariatul Judeţean Neamţ Direcţia de Sănătate Publică Neamţ, autorităţi publice locale, A.N ”Apele Române” – Sistemul de Gospodărire a Apelor Neamţ, Direcţia Sanitar-Veterinară şi pentru Siguranţa Alimentelor), 2 clasate (lipsă date de identificare petent).

**11. Implementarea şi administrarea Sistemului Naţional Informaţional Integrat de Mediu în cadrul agenţiei**

În cursul anului 2015 s-a continuat implementarea componentelor Sistemului Informaţional de Mediu. În acest sens s-au desfăşurat următoarele activităţi:

* actualizarea la zi a sistemelor de operare Windows XP şi Windows 7 şi a Microsoft Office;
* asigurarea funcţionalităţii staţiilor de lucru;
* actualizarea componentei Sim.Webform.Intern pentru utilizatorii din Serviciul Reglementări;
* actualizarea listelor cu utilizatori pentru fiecare aplicaţie;
* asigurarea participării personalului online la instruirile online desfăşurate pentru utilizarea aplicaţiilor SIM;
* asistenţă pentru personalul APM pentru utilizarea aplicaţiilor SIM;
* asistenţă pentru utilizatorii externi ai SIM în vederea înregistrării şi introducerii datelor;
* asistenţă în rezolvarea neconformătiţilor apărute în exploatarea SIM;
* actualizarea portalului web.
* ***ÎN DOMENIUL GESTIONĂRII DEŞEURILOR***

**Principalele proiecte ce vizează gestionarea deşeurilor municipale la nivelul judeţului Neamţ:**

* În cadrul Asistenţei tehnice pentru pregătirea proiectelor în sectorul de deşeuri în România – PHARE 2005 /017-553.04.03/08.01, al cărei beneficiar este Consiliul Judeţean Neamţ, a fost realizat Master Planul pentru „Sistem integrat de gestionare a deşeurilor la nivelul judeţului Neamţ” (valoarea proiectului este de 42.140.956 Euro, finanţat prin POS Mediu (80%, bugetul de stat – 18% şi bugetul local – 2%).

Master planul vizează realizarea următoarelor investiţii care sunt finanţate prin Programul Operaţional Sectorial de Mediu :

* echipamente pentru colectarea deşeurilor reziduale în mediul rural;
* echipamente pentru colectarea separată a deşeurilor reciclabile în mediul urban şi rural;
* unităţi pentru compostarea individuală a deşeurilor biodegradabile în mediul rural;
* staţii de transfer şi staţie de sortare;
* depozit zonal pentru deşeurile nepericuloase – com. Girov;
* închiderea depozitelor neconforme din mediul urban – Bicaz, Roman, Tg.Neamţ.

**Directiva 1999/31/CE privind depozitarea deşeurilor:**

Eliminarea deşeurilor municipale în judeţul Neamţ, în mediul urban se asigură prin depozitele controlate de care dispun administraţiile locale.

În municipiul Piatra Neamţ, urmare a implementării colectării selective a deşeurilor municipale, se elimină prin depozitare, deşeurile reziduale precum şi o parte din cantităţile de deşeuri reciclabile care nu sunt proprii prelucrării.

În vederea asigurării succesului colectării selective, pe parcursul anului 2015, Primăria Piatra Neamţ a derulat acţiuni de conştientizare şi de încurajare a populaţiei rezidențiale.

**Depozite de deşeuri municipale**

|  |  |  |  |
| --- | --- | --- | --- |
| Nr. crt. | Denumire depozit | Suprafaţa ocupată (ha) | Anul programat pentru sistare depozitare |
| 1. | Depozit Ecologic Piatra Neamţ | Celula 1 – 2,5 | 2010 |
| Celula 2 – 4,2 | 2017 |
| 2. | Depozit municipal Roman | 5 | 2012 |
| 3. | Depozit orăşenesc Târgu Neamţ | 4 | 2012 |
| 4. | Depozit orăşenesc Bicaz | 2 | 2009 |

1. **Depozit Ecologic Piatra Neamţ** – depozit ecologic conform, autorizat (Autorizaţie integrată de mediu nr. 49/29.12.2006 valabilă până la 19.12.2016 – Revizia 1/ 20.12.2011), prevăzut cu sistem de colectare selectivă a deşeurilor şi cu staţie de preepurare a levigatului (osmoză inversă).
2. **Depozit municipal Roman** – depozit de deşeuri menajere neconform care a sistat depozitarea la data de 16.07.2012. A fost inchis in anul 2015. Alternativa de depozitare este dată prin realizarea spaţiului de stocare temporară ce funcţionează în baza Autorizaţiei de Mediu nr. 220/3.10.2014 emisă de APM Neamţ.
3. **Depozit orăşenesc Tg. Neamţ** - depozit de deşeuri menajere neconform care a sistat depozitarea la data de 16.07.2012. A fost inchis in anul 2015. Alternativa de depozitare este dată prin realizarea spaţiului de stocare temporară ce funcţionează în baza Autorizaţiei de Mediu nr. 271/19.12.2014 emisă de APM Neamţ.
4. **Depozit orăşenesc Bicaz** - depozit de deşeuri menajere neconform, având termenul de încetarea activităţii de depozitare 16.07.2009. S-a emis Notificarea APM Neamţ nr. 1806/02.04.2009 de sistarea activităţii şi stabilirea obligaţiilor de mediu în vederea închiderii şi monitorizarea post închidere.A fost inchis in anul 2015.

* Prin proiectul „Sistem de colectare selectivă si statie de transfer pentru deseurile din arealul turistic Valea Bicazului”, derulat în cadrul Programui Phare 2004 Coeziune Economica si Sociala : „Schema de Investitii pentru Proiecte Mici de Gestionare a Deseurilor”. Proiectul a avut ca beneficiari 6 consilii locale : Taşca, Bicaz, Tarcău, Bicaz Chei, Bicazu Ardelean, Dămuc. Prin proiect s-a creat un sistem de colectare selectivă in arealul turistic format din orasul Bicaz si localităţile din împrejurimi şi îmbunătăţirea gestionarii deseurilor prin tehnologii de transfer si sortare. Proiectul a fost în valoare de 695.929 Euro.
* Prin Programul Phare CES 2005 – “Schema de investiţii pentru sprijinirea iniţiativelor sectorului public în sectoarele prioritare de mediu” au fost realizate proiectele:

- “Construcţie staţie de transfer pentru deşeuri şi sistem de colectare selectivă în zona oraşului Roznov” – oraşul Roznov în asociere cu comunele Rediu şi Piatra Şoimului – 22769 locuitori. Perioada de implementare sept.2008 – 30.11.2010; valoare proiect – 707.146 Euro.

- “Eco-Management Tg. Neamţ - Proiect pentru realizarea unui sistem eficient şi durabil de gestionare a deşeurilor” – oraşul Tg. Neamţ în asociere cu comunele Drăgăneşti, Brusturi, Grumăzeşti, Bălţăteşti, Ghindăoani – 37680 locuitori. Perioada de implementare 03.09.2008 – 30.11.2010; valoare proiect - 1.256.482 Euro.

Salubrizarea localităţilor din mediul rural este asigurată de 13 firme autorizate, prin încheierea de contracte de prestare de servicii de salubritate.

**Directiva 2000/76/CE – privind incinerarea deşeurilor**

În judeţul Neamţ funcţionează:

* SC Carpatcement Holding SA – Sucursala Bicaz

|  |  |  |  |  |
| --- | --- | --- | --- | --- |
| ***Instalaţie*** | ***Locaţie*** | ***Tipul*** | ***Capacitatea proiectată (t/an)*** | ***Tipul de deşeuri*** |
| Instalaţie de fabricare ciment – Carpatcement Holding SA Sucursala Bicaz | Bicaz, str. Piatra Corbului, nr. 80 | Cuptoare rotative pentru clincher | Ciment – 363676 tone deseuri/an | - deşeuri solide – 72tone/zi  - deşeuri lichide – 16,8 tone/zi |
| Tipuri de deşeuri co-incinerate | Anvelope uzate, uleiuri uzate şi emulsii, deşeuri de la fabricarea lacurilor şi vopselelor, deşeuri de hârtie şi carton, deşeuri de lemn, deşeuri plastice, deşeuri textile, deşeuri din batal (fracţie solidă şi lichidă), deşeuri de la rafinarea petrolului, cleiuri, adezivi şi solvenţi, nămoluri de la staţiile de epurare şi de la fabricarea hârtiei. | | | |

* S.C. Kober S.R.L. Turtureşti – Girov - instalaţie de incinerare pentru ape chimice rezultate din activitatea proprie, cu o capacitate de 1.500 t/an. In fapt, există o instalaţie de post-procesare termică a apelor tehnologice uzate.
* 18 operatori economici care tratează termic deşeuri din industria forestieră.

**Directiva 1996/59/EC - privind gestiunea şi controlul bifenililor policloruraţi şi ai altor compuşi similari**

La data de 31.12.2013, în judeţul Neamţ existau 1431 condensatori în funcţiune, cu un conţinut de 36787,5 litri ulei cu PCB.

**Regulamentul nr. 1013/2007/CE - privind transferurile deşeurilor**

Transporturile de deşeuri periculoase pe teritoriul judeţului Neamţ au fost desfăşurate, în anul 2015, de un număr de 8 firme autorizate.

Transportul deşeurilor periculoase este monitorizat trimestrial, prin completarea bazei de date privind agenţii economici care au predat deşeuri periculoase, spre valorificare/eliminare, unor societăţi autorizate din ţară.

**Deşeuri de echipamente electrice şi electronice (DEEE)**

Punctele de colectare deşeuri de echipamente electrice şi electronice, pe teritoriul judeţului Neamţ, sunt amplasate astfel :

- punct de colectare judeţean – SC Green Office SRL Piatra Neamţ;

- puncte de colectare – oraşe cu peste 100000 locuitori :

a) Piatra Neamţ, lângă Depozitul Ecologic, cu acces prin str. Horia;

b) Piatra Neamţ, str. Valea Albă f.n. (în cadrul programului ISPA);

c) Piatra Neamţ, cartier Mărăţei (în cadrul programului ISPA).

- puncte de colectare – oraşe cu peste 20000 locuitori :

a) Tg. Neamţ, bd. 22 Decembrie, nr. 58;

b) Roman, str. Colectorului, f.n.

Cantităţi de DEEE colectate – 33,47 tone, conform bazei de date anuale 2014.

Activităţi realizate în anul 2015 **:**

- actualizarea trimestrială a listei operatorilor economici autorizaţi să colecteze/ trateze DEEE;

- baza anuală de date privind deşeurile de echipamente electrice şi electronice.

# Vehiculele scoase din uz

Agenţi economici autorizaţi pentru colectarea şi tratarea VSU:

- SC REMAT SA Neamţ - punct de lucru Piatra Neamţ;

- punct de lucru Roman;

- punct de lucru Tg.Neamt.

- SC REMAT SCHOLZ SA - Filiala Moldova Galaţi – punct de lucru Piatra Neamţ;

- SC REMAT SA IASI-punct de lucru Roman.

- SC OLARIU CONSTRUCT SRL ROMAN.

În judeţul Neamţ au fost colectate un număr de 372 vehicule – conform bazei de date VSU 2014.

Activităţi realizate în anul 2015 :

- situaţia operatorilor economici care colectează/ tratează VSU;

- colectare date pentru completarea bazei anuale de date privind vehiculele scoase din

uz ;

- introducerea datelor in programul SIM 2014;

# Deşeuri de ambalaje

Agenţia pentru Protecţia Mediului Neamţ a asigurat colectarea şi verificarea datelor de gestionare a ambalajelor şi deşeurilor de ambalaje.

Principalele activităţi realizate în anul 2015 :

* colectare date baza anuala referitoare la ambalaje şi deşeuri de ambalaje 2013;
* introducerea datelor in programul SIM 2013;

**Ancheta statistică anuală Statistica Deşeurilor**

Datele pentru gestiunea deşeurilor sunt colectate anual şi introduse, începând cu anul 2012, în baza de date a anchetei statistice în cadrul Sistemului Integrat de Mediu (SIM).

Din anul 2014 datele sunt introduse de către operatorii economici într-o nouă aplicaţie accesibilă on-line pentru fiecare operator care s-a înscris în SIM şi a solicitat accesul la această nouă bază de date. Pentru operatorii care nu au acces la internet sau nu sunt instruiţi pentru raportările de mediu, introducedrea datelor se face prin delegare în conformitate cu art. 22 alin. 3 si 4 din Legea 211/2011.

Introducerea datelor pentru anul 2013 a fost demarată la nivel naţional în 21.11.2014 şi la nivel de judeţ în 26.11.2014

Pentru anul 2013 au fost încărcate în sistem un număr de 285 chestionare în care operatorii economici au fost solicitaţi sa introduca date. În urma solicitării, au fost introduse on line datele pentru:

* 139 operatori economici care au completat chestionarele PRODDES;
* 23 operatori care au completat chestionarele MUN;
* 29 operatori care au completat chestionarele COLECTARE;
* 48 operatori care au completat chestionarele TRAT;
* 10 operatori care au completat chestionarele NAMOL.

Au ramas necompletate 36 de chestionare fie din cauza sistării definitive/temporare a activităţii operatorului, fie din refuzul de a participa la această anchetă statistică.

Pentru anul 2013 ancheta a fost încheiată la nivelul judeţului în data de 15.06.2015 dată la care a început şi prelucrarea locală a datelor 2013 (în lipsa Raportelor la nivel ANPM). Datele prelucrate la nivel local au fost introduse în Raportul anual 2014 privind starea mediului. Rapoartele prelucrării datelor 2012 sunt finalizate doar parţial şi la această dată (şi în momentul de faţă este definitivat doar raportul MUN 2012).

Au fost alcătuite pentru anul 2013 schemele de colectare-eliminare DMA (deşeuri menajere şi asimilabile), DSM (deşeuri din servicii municipale) si DCD (deşeuri din construcţii şi demolări) pentru ariile intens populate în care erau în funcţiune depozite conforme/neconforme sau staţii de transfer.

**Directiva 1986/278/CE - privind protecţia mediului şi în special a solurilor, când se folosesc nămoluri de la staţiile de epurare**

În judeţul Neamţ staţiile de epurare orăşeneşti generatoare de nămoluri care pot fi utilizate în agricultură sunt în totalitate în administrarea unui singur operator economic (Compania Judeţeană Apa Serv S.A. Neamţ) care a ales până în anul 2013, ca alternativă, eliminarea nămolurilor la depozitele din judeţ.

Staţiile de epurare ape industriale din domeniile: hârtie şi celuloză, textile-pielărie nu sunt înregistrate ca producătoare de nămoluri ce pot fi folosite în agricultură. Au fost înregistraţi în eşantionul NĂMOL al bazei de date SIM-SD 2013, doi operatori economici din domeniul industriei alimentare, însă niciunul nu generează nămoluri ce pot fi folosite în agricultură. De asemenea în anul 2013 a crescut numărul operatorilor de staţii de epurare ape uzate menajere prin punerea în exploatare a staţiilor din zona rurală , însa nici una dintre ele nu a generat nămol.

Permisul nr. 1 pentru utilizarea nămolurilor în agricultură solicitat de către CJ Apa Serv Piatra Neamţ având ca destinaţie 114 ha de pe teritoriul comunelor Mărgineni şi Secuieni, teren operat de către SC Agri Farm SRL nu a mai fost utilizat.

Aplicarea nămolului a fost sistată din motive ce ţin de umiditatea din teren şi de lucrările necesare pentru pregătirea patului germinativ, în data de 30.10.2013 şi nu s-a mai reluat după 01.03.2014. Operatorul CJ Apa Serv SA a răspuns în 15.01.2015 la solicitarea APM Neamţ referitoare la sistarea operaţiilor de transport/înglobare în sol, menţionand ca doar 4,753 tone nămol substanţă uscată au fost împrăştiate cu ocazia testării din 30.10.2013 şi că restul nămolului se află depozitat în continuare pe paturile de uscare ale SEAU Piatra Neamţ.

În data de 14.08.2015 CJ Apa Serv SA a depus o nouă solicitare de eliberare permis aplicare nămol în agricultură pentru 190 ha teren aflat în administrarea Intreprinderii Individuale Andone Vasile din com. Ştefan cel Mare-Neamţ. Eliberarea permisului a fost refuzată în data de 08.10.2015 pe motivul lipsei nr. de analize necesare pentru caracterizarea nămolului, al vecinătăţii prea apropiate a terenurilor cu zonele locuite şi a necesităţii întocmirii unui Studiu hidrogeologic impus de Administraţia bazinală de apă Siret.

În 09.12.2015 operatorul CJ Apa Serv SA a reformulat solicitarea din 14.08.2015 completând numărul de analize, reducând suprafaţa de teren astfel încât să fie respectate limitele de protecţie sanitară. Au fost forate 4 puţuri pentru prelevarea de probe de apă şi se aşteaptă în momentul de faţa definitivarea Studiului hidrogeologic.

**Directiva 2006/66/CE privind bateriile şi acumulatorii şi deşeurile de baterii şi acumulatori**

În judeţul Neamţ au funcţionat în anul 2014 un număr de 9 producători de baterii şi acumulatori (în sensul HG 1132/2008) dintre care la data de 01.10.2014 aveau expirate numerele din registrul Producatorilor un număr de 4 operatori şi anume:

* S.C. Computers Popa S.R.L. din Piatra Neamţ-expirat
* S.C. Sun Audio Electronics S.R.L. din Piatra Neamţ-expirat
* S.C. Hagimex S.R.L.-expirat
* S.C. Dinamic 92 Distribution S.R.L. din Piatra Neamţ-expirat

Au primit actualizare pentru anul 2014:

* S.C. Altex Romania S.R.L. din Piatra Neamţ
* S.C. Acces Auto Trading S.R.L. din Piatra Neamţ
* S.C. Romanian Electronic Machines S.R.L. din Piatra Neamţ
* S.C. Onlineshop S.R.L. din Piatra Neamţ
* S.C. Complet Electro Serv. S.A. din Piatra Neamţ

În conformitate cu prevederile Ordinului 669/2009, aceştia trimit rapoarte la ANPM.

În judeţul Neamţ îşi desfăşoară activitatea un număr de 13 operatori economici (dintre care unii cu mai multe puncte de lucru) autorizaţi să colecteze deşeuri de baterii şi acumulatori auto. Toţi au transmis rapoartele referitoare la cantităţile colectate până la 28.02.2015. Nu este înregistrat pe teritoriul judeţului niciun tratator de baterii şi acumulatori.

**Directiva 75/439/CEE – privind gestionarea uleiurilor uzate**

Începând cu luna iunie 2013, a fost lansată în cadrul SIM, aplicaţia pentru gestiunea uleiurilor uzate pentru anul 2012, accesibilă on-line pentru fiecare operator care s-a înscris în Sistemul Integrat de Mediu şi a solicitat accesul la această nouă bază de date. Pentru operatorii care nu au acces la internet sau nu sunt instruiţi pentru raportările de mediu, introducedrea datelor s-a făcut prin delegare în conformitate cu art. 22 alin. 3 si 4 din Legea 211/2011.

Sesiunea 2013 a fost demarată în luna iunie 2015 atât la nivel de ANPM cât şi la nivel de APM.

Au fost lansate în lucru un număr de 122 chestionare din care până la data de 24.12.2015 sunt validate de APM Neamţ următoarele:

* 1 operator importator de uleiuri proaspete
* 57 operatori economici generatori industriali de uleiuri uzate
* 24 operatori economici de tip service auto
* 25 operatori economici de tip staţii de distribuţie produse petroliere
* 2 operatori economici care desfăşoară numai activitate de colectare;
* 1 operator economic care desfăşoară activitate de coincinerare;
* 1 operator economic care desfăşoară strict altă activitate de valorificare în afara acelora declarate ca schimb în vederea valorificării/eliminării sau coincinerare.

Au ramas din cele 122 chestionare alocate 11 necompletate fie din cauza sistării definitive/temporare a activităţii operatorului, fie din refuzul de a trimite date spre a fi introduse de APM Neamţ. Datele validate la nivel judeţean sunt în momentul de faţă în curs de validare la nivel central. Şi pe acest segment se întocmesc local rapoartele privind gestiunea uleiurilor uzate din judeţ în conformitate cu prevederile HG 235/2007 deoarece baza de date nu a putut oferi până în momentul de faţă rapoarte prelucrate central nici măcar pentru 2012 unde toate datele validate la nivel judeţean au fost validate şi la nivel central.

# 

# *ÎN DOMENIUL GESTIONĂRII SUBSTANŢELOR CHIMICE PERICULOASE*

**Regulamentul (CE) nr. 689/2008 privind importul şi exportul de produse chimice periculoase**

Pe raza judeţului Neamţ, la nivelul anului 2015, nu au fost identificaţi agenţi economici importatori/exportatori de produse chimice supuse Procedurii PIC.

**Regulamentul (CE) nr. 1907/2006 privind înregistrarea, evaluarea, autorizarea şi restricţionarea substanţelor chimice (REACH)**

În scopul implementării Regulamentului REACH, în judeţul Neamţ s-au preînregistrat 10 operatori economici, respectiv 508 substanţe (conform informaţiilor furnizate de reprezentanţii firmelor respective).

Până la data de 31.12.2014 au înregistrat la ECHA un număr de 3 operatori economici din judeţul Neamţ: SC GA-PRO- CO Chemicals SA Săvineşti, SC Carpatcement Holding SA - punct de lucru Fabrica de ciment Taşca (la nivel de holding pentru toate cele trei fabrici de ciment din ţară), SC Mihoc Oil SRL Leghin.

Continuarea implementării Regulamentului REACH privind restricţionarea chimicalelor s-a realizat în cursul anului 2014, prin:

* **Actualizarea inventarelor privind importul, exportul şi utilizarea mercurului la nivelul anilor 2011 şi 2012.**

Pe parcursul anului 2015 nu a fost solicitare de la ANPM pentru actualizare inventare import/export/utilizare mercur.

În cursul anului 2013 s-a realizat actualizarea inventarelor privind importul, exportul şi utilizarea mercurului în anii 2011 şi 2012. Pentru anul 2011 au înregistrat 19 operatori economici iar pentru anul 2012 au înregistrat 18 operatori economici care au gestionat mercur. Raportorii din judeţul Neamţ nu au realizat import/export mercur.

**Situaţia cantităţilor de mercur**

|  |  |  |  |  |
| --- | --- | --- | --- | --- |
| Judeţ | **STOCURI MERCUR LA 01.01.2012 (Kg )** | | **STOCURI MERCUR LA 01.01.2013 (Kg )** | |
| Neamţ | Mercur total | Cantităţi deşeuri cu conţinut de mercur (kg) | Mercur total | Cantităţi deşeuri cu conţinut de mercur (kg) |
| 362,8 kg  +  3580 buc. lămpi cu vapori de Hg | 48,901 | 79,6 kg  +  3490 buc. lămpi cu vapori de Hg | 72,697 |

\* Mercur total pe stoc se compune din kg mercur conţinut în AMC-uri, termometre medicale, sfigmomanometre, mercur pur. Lămpile cu vapori de mercur sunt exprimate în nr. bucăţi. Nu s-a raportat existenţa bateriilor celulare cu mercur.

* **Informaţii referitoare la substanţele şi amestecurile reglementate sub Regulamentul 1272/2008 privind clasificarea, etichetarea şi ambalarea substanţelor şi amestecurile chimice periculoase**

Au fost inventariaţi operatorii economici importatori/producători/utilizatori de substanţe, amestecuri şi articole precum şi cantităţile de chimicale importate/fabricate/utilizate în cursul anului 2013. La nivelul judeţului Neamţ au raportat: 2 producători de substanţe chimice periculoase, 0 importatori substanţe chimice periculoase şi 18 utilizatori de substanţe chimice periculoase. Pentru amestecuri chimice periculoase au raportat 8 producători şi 2 importatori iar pentru articole un singur producător. Toate aceste date au fost verificate şi introduse de către APM Neamţ în aplicaţia electronică SCP (Substanţe Chimice Periculoase), dezvoltată în cadrul proiectului SIM .

**Regulamentul (CE) nr. 1005/2009 privind substanţele care epuizează stratul de ozon**

În cursul anului 2014 s-a realizat actualizarea inventarului operatorilor economici care desfăşoară activităţi cu substanţele reglementate, incluse în anexele regulamentului, pentru anul 2013. Au fost introduse în SIM – aplicatia Substanţe Chimice Periculoase, datele raportate de către operatorii economici. În judeţul Neamţ nu s-au identificat operatori economici importatori/exportatori/producători de ODS-uri. Se desfăşoară doar activităţi de service instalaţii frigorifice, de climatizare, precum şi utilizarea agenţilor frigorifici în instalaţii tehnologice sau în activităţi de comercializare. Numărul raportorilor: 12 operatori economici care deţin echipamente cu ODS, 1 utilizator tetraclorură de carbon, 5 utilizatori solvenţi cloruraţi.

**Regulamentul (CE) nr. 842/2006 privind anumite gaze fluorurate cu efect de seră**

În cursul anului 2014 s-a realizat actualizarea inventarului operatorilor economici care desfăşoară activităţi cu substanţele reglementate, incluse în anexa 1 a Regulamentului şi cu amestecuri de aceste substanţe (blend-uri), pentru anul 2013. S-au identificat 31 operatori economici deţinători de echipamente cu GFS şi un raportor utilizator de hexafluorură de sulf (SF6).

**Regulamentul (CE) nr. 850/2004 privind poluanţii organici persistenţi şi pentru modificarea Directivei 79/117/CEE, cu modificările ulterioare**

În judetul Neamţ, la nivelul anului 2013, exista un singur operator economic producător de plăci din polistiren extrudat şi plăci din polistiren expandat, cu conţinut de (hexabromciclododecan) .

Informaţii referitoare la utilizarea substanţelor POPs din anexele I sau II la Regulament, aferente anilor 2010, 2011, 2012:

* + Pentru anul 2010 au raportat 29 operatori economici deţinători de PCB;
  + Pentru anul 2011 au raportat 10 operatori economici deţinători de PCB;
  + Pentru anul 2012 au raportat 8 operatori economici deţinători de PCB.
  + Pentru anul 2013 au raportat 7 operatori economici deţinători de PCB.

**Actualizarea inventarelor privind utilizarea azbestului la nivelul anilor 2011 şi 2012**

Au fost identificaţi:

* + 43 operatori economici deţinători de azbest în construcţii şi 12 operatori economici deţinători de articole cu conţinut de azbest la data de 31.12.2011;
  + 43 operatori economici deţinători de azbest în construcţii şi 13 operatori economici deţinători de articole cu conţinut de azbest la data de 31.12.2012.
* ***ÎN DOMENIUL PROTECŢIEI SOLULUI ŞI SUBSOLULUI***

Urmare apariţiei *HG nr. 1408/2007 privind modalităţile de investigare şi evaluare a poluării solului şi subsolului* în scopul identificării prejudiciilor aduse acestora şi stabilirii responsabilităţilor pentru refacerea mediului geologic – în cursul anului 2008 s-a desfaşurat etapa de investigare a siturilor potenţial contaminate/contaminate. Au fost transmise chestionare (anexele 1 si 2 din HG 1408/2007) la 147 operatori economici şi 83 de primării, din care au răspuns solicitării: 96 de operatori economici şi 34 de autorităţi ale administraţiei publice locale. Chestionarele completate, împreuna cu informaţii de la OSPA Neamţ şi GNM - CJ Neamţ au fost transmise la ARPM Bacău şi mai departe la ANPM Bucureşti.

După analizarea (evaluarea) chestionarelor (anexa 1 şi 2) şi a datelor de Bilant de Mediu nivel II (referitoare la contaminarea elementelor de mediu aer, ape de suprafaţă/ape subterane şi sol), precum şi a Raportului OSPA Neamţ s-a desprins o listă preliminară a siturilor potenţial contaminate/contaminate la nivelul judeţului Neamţ (au fost menţionaţi 12 operatori economici şi 3 autorităţi ale administraţiei publice locale); astfel a fost întocmită o Baza de date on-line privind siturile potenţial contaminate la nivel de ANPM.

În cursul anului 2010 – au fost solicitate operatorilor economici informaţii şi date referitoare la contaminarea solului şi pânzei freatice pentru fiecare sit din lista siturilor potenţial contaminate/contaminate la nivelul judeţului Neamţ; acestea au fost introduse în Baza de date on-line a ANPM. Tot în cursul anului 2010 – la solicitarea operatorilor economici - au fost înaintate recomandări metodologice (având rol orientativ şi nu caracter normativ) referitoare la *Strategia investigării şi evaluării unui sit contaminat.*

Au fost notificaţi operatorii economici şi ale autorităţile locale, în vederea completării bazei de date din sistemul integrat de mediu – SIM – secţiunea Sol/Subsol.

Activităţile desfăşurate în cursul anului 2015 au vizat:

- introducere date şi informaţii în Baza de date on-line a ANPM (urmează a fi elaborată o noua structură a bazei de date din sistemul integrat de mediu – SIM – secţiunea Sol/Subsol, actuala structură fiind foarte complexă pentru operatorii economici);

- după apariţia *Ghidului Tehnic privind procedurile de implementare a prevederilor HG* *nr.1408/2007* şi *HG. nr. 1403/2007* – se va reanaliza fiecare caz în parte şi se vor stabili măsurile care se impun;

- analizare documentaţie şi formulare răspuns referitor la *“Proiectul Tehnic, pentru soluţiile de deconataminare sol-subteran freatic”* pentru *SC ARCELORMITTAL ROMAN TUBULAR PRODUCTS SA* Roman;

- analizare şi formulare răspuns pentru “ *Raportul de investigare suplimentară pentru delimitarea contaminării*” – Depozit OMV Petrom Piatra Neamţ;

- participare la workshop-ul *“Controlul Integrat al Poluării cu Nutrienţi în regiunea de dezvoltare Nord-Est”;*

- participare la *comisia de inventariere a arborilor de pe raza municipiului Roman* – Primăria municipiului Roman;

- întocmire răspuns către Agenţia pentru Dezvoltare Regională NORD-EST referitor la “*Situaţia siturilor potenţial conataminate la nivelul judeţului Neamţ*” aprobată prin HG nr. 683/19.08.2015 – *Strategia naţională şi planul de acţiune pentru gestionarea siturilor contaminate din România.*

* ***ÎN DOMENIUL CALITĂŢII AERULUI ŞI LEGISLAŢIEI ORIZONTALE***

În baza reinventarierii instalaţiilor din judeţul Neamţ care intră sub incidenţa Directivei 94/63/CE privind controlul emisiilor de compuşi organici volatili, în anul 2015, APM Neamţ a urmărit:

- situaţia reglementării agenţilor economici care deţin containere mobile şi staţii de distribuţie a carburanţilor.

- din totalul de 98 de staţii de distribuţie carburanţi 65 sunt conforme, 21 nefuncţionale, 11 închise cu aviz sau dezafectate şi 1 utilizează drept combustibil motorină.

Conform OUG nr. 54/23.06.2010 Depozitul OMV PETROM Piatra Neamţ şi Depozitul OMV PETROM Roman au fost declarate neoperaţionale. În baza acordurilor de mediu cu nr. 4/16.10.2013 şi nr. 5/16.10.2013 şi a Notei de constatare cu nr. 70/27.03.2014, depozitul de produse petroliere Piatra Neamţ a fost demolat.

Depozitul de produse petroliere Roman se află în procedură de obţinere a acordului de mediu pentru dezafectare.

Conform OUG nr. 54/23.06.2010 instalaţiile de încărcare/descărcare a containerelor mobile de la depozitul OMV PETROM Piatra Neamţ au fost declarate neoperaţionale. În baza acordurilor de mediu cu nr. 4/16.10.2013 şi nr. 5/16.10.2013 şi a Notei de constatare cu nr. 70/27.03.2014, instalaţiile de încărcare/descărcare aferente depozitului de produse petroliere Piatra Neamţ au fost dezmembrate.

Instalaţiile aferente depozitului de produse petroliere Roman se află în procedură de obţinere a acordului de mediu pentru dezafectare.

Din totalul de 20 containere mobile (cisterne auto) existente, 7 se află în circulaţie, 12 sunt retrase din circulaţie sau scoase din uz, iar o cisternă utilizează drept combustibil motorină

Au fost atenţionaţi agenţii economici cu privire la obligaţia de a supune inspecţiei tehnice periodice instalaţiile şi echipamentele deţinute, conform prevederilor legale (H.G. nr. 568/2001 cu modificările ulterioare O.M. nr. 122/2005, O.M. nr. 716/2005).

Au fost raportate chestionarele referitoare la emisiile totale anuale de compuşi organici volatili la terminale şi la staţiile de benzină pentru anul 2014.

* ***ÎN DOMENIUL ARIILOR PROTEJATE*** 
  + **Arii de interes comunitar**

La nivelul judeţului Neamţ, în anul 2015 existau:

- 11 situri de importanţă comunitară: Ceahlău, Cheile Bicazului- Hăşmaş, Cheile Şugăului- Munticelu, Pădurea Floreanu - Frumuşica - Ciurea, Munţii Goşman, Vânători- Neamţ, Munţii Ciucului, Râul Moldova între Oniceni şi Miteşti, Râul Moldova între Tupilaţi şi Roman, Râul Moldova între Păltinoasa şi Ruşi, Râul Siret între Paşcani şi Roman

- 6 arii de protecţie specială avifaunistică: Cheile Bicazului- Hăşmaş, Lunca Siretului Mijlociu, Vânători- Neamţ, Lacurile Vaduri şi Pângăraţi, Masivul Ceahlău şi Piatra Şoimului- Scorţeni- Gârleni.

S-au analizat şi avizat favorabil planurile de management pentru ariile naturale protejate Parcul Naţional Ceahlău, Rezervaţia Naturală Secu, Codrul Secular Runc, Rezervaţia naturală Borca, Rezervaţia naturală Brateş, Lacul Cuejdel, Lacurile Vaduri şi Pângăraţti, Lunca Siretului Mijlociu, Cheile Şugăului Munticelu..

S-au analizat planurile de management pentru ariile naturale protejate Râul Moldova între Tupilaţi şi Roman - care se afla in procedura de reglementare la APM Neamţ, Râul Moldova între Păltinoasa şi Ruşi, Râul Moldova între Oniceni şi Miteşti

S-a participat la şedinţele Consiliului Consultativ şi Consiliului Ştiinţific ale Parcului Naţional Ceahlău şi ale Parcului Naţional Cheile Bicazului- Hăşmaş.

S-a participat la sedinţa privind Raportul de activitate la Ocolul Silvic Fântânele.

S-a participat la dezbaterea publica privind realizarea Planului de management al ROSCI0365 Râul Moldova intre Tupilaţi şi Roman.

* **Asigurarea custodiei pentru ariile naturale protejate**

Următoarele arii naturale protejate nu au fost atribuite în custodie:

- ROSCI0152 Pădurea Floreanu- Frumuşica- Ciurea, ROSCI0363 Râul Moldova între Oniceni şi Miteşti, ROSCI Râul Siret între Paşcani şi Roman

- ariile naturale protejate la nivel naţional: Stânca Şerbeşti, Piatra Teiului, Peştera Toşorog, Dealul Vulpii- Boţoaia, Locul fosilifer Agârcia, Codrii de Aramă, Pădurea de Argint, Pârâul Borcuţa şi Lacul Izvorul Muntelui.

Următoarele arii naturale protejate au avut in cursul anului 2015 proiecte POS Mediu in derulare în vederea elaborării planurilor de management: Cheile Şugăului- Munticelu, Rezervaţiile faunistice Borca şi Brateş, Râul Moldova între Tupilaţi şi Roman, Râul Moldova între Oniceni şi Miteşti, Râul Moldova între Păltinoasa şi Ruşi, Lacul Cuejdel.

* **Realizarea acţiunilor de monitorizare a ariilor naturale protejate**

Pe raza judeţului Neamţ au fost declarate următoarele arii naturale protejate:

- 2 parcuri naţionale - Ceahlău şi Cheile Bicazului-Hăşmaş;

- 1 parc natural – Vânători – Neamţ;

- 11 situri de importanţă comunitară: Ceahlău, Cheile Bicazului- Hăşmaş, Cheile Şugăului- Munticelu, Pădurea Floreanu - Frumuşica - Ciurea, Munţii Goşman, Vânători- Neamţ, Munţii Ciucului, Râul Moldova între Oniceni şi Miteşti, Râul Moldova între Tupilaţi şi Roman, Râul Moldova între Păltinoasa şi Ruşi, Râul Siret între Paşcani şi Roman;

- 6 arii de protecţie specială avifaunistică - Cheile Bicazului- Hăşmaş, Lunca Siretului Mijlociu, Vânători- Neamţ, Lacurile Vaduri şi Pângăraţi, Masivul Ceahlău şi Piatra Şoimului- Scorţeni- Gârleni;

-20 rezervaţii naturale, din care: 9 rezervaţii forestiere ( Cheile Şugăului, Dobreni, Poliţa cu Crini, Pădurea Goşman, Codrii de Aramă, Codrii de Argint, Pângăraţi, Secu, Codrul Secular Runc), 1 rezervaţie floristică (Dealul Vulpii- Boţoaia), 4 locuri fosilifere (Cozla, Pietricica, Agârcia, Cernegura), 3 rezervaţii faunistice (Brateş, Borca, Rezervaţia de zimbri Neamţ) şi 3 acvatice (Lacurile Cuejdel şi Izvorul Muntelui, Pârâul Borcuţa);

- 6 monumente ale naturii (Piatra Teiului, Cheile Bicazului, Stânca Şerbeşti, Peştera Toşorog, Peştera Munticelu, Cascada Duruitoarea).

S-a realizat 1 actiune de verificare a starii de protejare a speciilor de plante si animale protejate din aria de protectie Râul Moldova între Tupilaţi si Roman;

* **Realizarea bazelor de date privind speciile şi habitatele de interes comunitar**

Baza de date privind speciile de floră si faună din judeţ cuprinde un număr de 481 de specii de animale si 2287 de specii de plante din care 8 specii de plante protejate prin anexele Directivei Habitate, 4 specii aflate în anexele Convenţiei de la Berna şi 27 listate în anexele OUG 57/2007 privind regimul ariilor naturale protejate, conservarea habitatelor naturale, a florei si faunei sălbatice.

Fauna este reprezentată de:

- 32 specii de peşti, din care 10 specii menţionate în Directiva Habitate;

- 15 specii de amfibieni, din care 10 specii menţionate în Directiva Habitate;

- 11 specii de reptile, din care 3 specii menţionate în Directiva Habitate;

- 225 specii de păsări, din care 103 specii menţionate în Directiva Păsări;

- 55 specii de mamifere, din care 25 specii menţionate în Directiva Habitate.

Pentru speciile de păsări de interes comunitar s-a stabilit o listă provizorie cu măsurile de conservare ce trebuie respectate în cadrul ariilor de protecţie specială avifaunistică, în funcţie de necesităţile şi caracteristicile biologice ale speciilor şi habitatelor populate de acestea.

S-a realizat inventarul **habitatelor de interes comunitar** şi s-au identificat 25 de tipuri de habitate: 5 tipuri de habitate de ape dulci, 9 tipuri de habitate de pajişti şi tufărişuri ( habitatele 4070\* - Tufărişuri cu *Pinus mugo* şi *Rhododendron myrtifolium* şi6110\* - Comunităţi rupicole calcifile sau pajişti bazifile din *Alysso – Sedion albi* sunt considerate prioritare)**,** 1 tip de habitat de turbării şi mlaştini ( 7220\* - Izvoare petrifiante cu formare de travertin (*Cratoneurion* ) este considerat prioritar), 3 habitate de stâncării şi peşteri şi 7 habitate de pădure ( habitatul 91E0\* - Păduri aluviale cu *Alnus glutinosa* şi *Fraxinus excelsior* ( *Alno - Padion, Alnion incanae, Salicion albae* ) este considerat prioritar).

S-au identificat 7 specii de **floră de interes comunitar**, aflate in anexele Directivei Habitate şi care se regăsesc pe teritoriul siturilor de interes comunitar, una din aceste specii fiind prioritară – Campanula serrata.

S-a realizat inventarul speciilor de **faună de interes comunitar** din care: 8 specii de mamifere (*Myotis bechsteinii, Myotis blythii, Myotis myotis, Barbastrella barbastrellus, Rhynolophus hipposideros, Lynx lynx,*  *Canis lupus* şi *Ursus arctos-*  fiind de interes prioritar), 3 specii de amfibieni şi reptile (*Triturus cristatus, Triturus montandoni, Bombina variegata*), 2 specii de peşti (*Cottus gobio, Barbus meridionalis*) şi 4 specii de nevertebrate *(Odontopodisma rubripes, Rosalia alpine, Pholidoptera transsylvanica, Callimorpha quadripunctaria -* specie prioritară) .

S-au identificat 39 de specii de **păsări de interes comunitar** care se regăsesc în cele 4 arii de protecţie specială avifaunistică de la nivelul judeţului Neamţ.

Prin realizarea planurilor de management ale ariilor naturale protejate de către administratori şi custozi, bazele de date privind speciile şi habitatele de interes comunitar se actualizează permanent.

* **Grădini zoologice – controale, sancţiuni aplicate cu specificarea locaţiei**

În judeţul Neamţ funcţionează 2 grădini zoologice autorizate: Parcul Zoo „Cozla”, Piatra Neamţ, aflat în administrarea SC Solaris Serv SRL şi Grădina Zoologică „Dragoş - Vodă” Vânători Neamţ, administrată de către Direcţia Silvică Neamţ prin Ocolul Silvic Târgu Neamţ.

In cursul anului 2015 s-a realizat un control la grădina zoologică „Dragoş - Vodă” Vânători Neamţ, în urma căruia nu s-au aplicat sancţiuni.

Fişele de evidenţă ale grădinilor zoologice s-au actualizat trimestrial şi s-a întocmit lista anuală a colecţiei de animale corespunzătoare anului precedent.

* **Acţiuni de evaluare a carnivorelor mari**

S-a participat la acţiuni de evaluare a carnivorelor mari de pe fondurile cinegetice aparţinând Direcţiei Silvice Neamţ, AVPS Diana Hunting Agapia, AVPS Şoimul Tazlău, AVPS Bradul Piatra Neamţ, AVPS Hăşmaşul Mare, AVPS Lupul Cenuşiu, AVPS Roman, AJVPS Neamţ , AVPS Ursul Brun şi s-au întocmit fişele de observaţie.

S-au centralizat efectivele de carnivore evaluate şi s-au propus nivele maxime de intervenţie pentru sezonul de vânătoare 2015-2016.

Pe măsură ce gestionarii fondurilor cinegetice au realizat acţiuni de capturare a exemplarelor de faună protejată aprobate pentru sezoanele 2014-2015 şi 2015-2016 s-au înaintat Ministerului Mediului, Apelor şi Pădurilor rapoartele de derogare primite de la gestionarii fondurilor de vânătoare.

* **Autorizaţii pentru recoltarea/ capturarea şi/sau achiziţionarea şi/sau comercializarea unor plante şi animale din flora şi fauna sălbatice, în stare vie, proaspătă sau semiprelucrată, a unor flori de mină, fosile de plante şi fosile de animale vertebrate şi nevertebrate de către persoane juridice**

S-au eliberat 42 autorizaţii de mediu pentru recoltarea/ capturarea şi/sau achiziţionarea şi/sau comercializarea unor plante şi animale din flora şi fauna sălbatice de către persoane juridice, valabile pentru anul 2015 sau pentru sezonul de vânătoare 2015-2016 în cazul autorizaţiilor de vânătoare.

* **Analiza documentaţiilor privind eliberarea notificărilor/acordurilor de mediu referitor la amplasamentul proiectelor visavis de ariile naturale protejate din judeţ**

Pe baza coordonatelor geografice în proiecţie naţională Stereo 70, s-au emis 2071 puncte de vedere privind amplasarea proiectelor/ planurilor sau desfăşurarea activităţilor agenţilor economici în interiorul sau înafara ariilor naturale protejate.

* **Comisii pentru constatatea pagubelor produse de speciile de faună de interes cinegetic culturilor agricole şi silvice**

S-a participat la 11 întruniri ale comisiilor de constatare şi evaluare a pagubelor produse de către speciile de faună de interes cinegetic culturilor agricole şi silvice, convocate de Primăriile comunelor din judeţ.

* **Furnizarea de informaţii publice**

S-a răspuns celor 49 de cereri de furnizare de informaţii publice referitoare la ariile naturale protejate sau la amplasarea proiectelor (exploatare pietriş şi nisip, cariere) faţă de ariile naturale protejate şi declaraţii ale autorităţii responsabile cu monitorizarea siturilor Natura 2000.

* **Actualizarea bazelor de date**

S-a actualizat situaţia referitoare la centralizarea derogărilor realizate în anii 2014 – 2015 pentru speciile strict protejate, în vederea raportării către comisia Europeană.

Se completează periodic la solicitarea Ministerului Mediului, Apelor si Padurilor bazele de date referitoare la ariile naturale protejate atribuite/ neatribuite în custodie, regulamentele şi planurile de management ale ariilor naturale protejate, autorizaţiile de mediu eliberate agenţilor economici/ persoanelor publice, situaţia animalelor sălbatice deţinute în captivitate de către persoane fizice.

* **Acţiuni de informare / conştientizare publică**

S-au realizat acţiuni de informare, conştientizare publică, educaţie ecologică privind celebrarea Zilei Mondiale a Zonelor Umede, Zilei Mondiale a Păsărilor Migratoare şi a Zilei Mondiale a Diversităţii Biologice.

S-au informat factorii interesaţi privind acţiunile de evaluare a efectivelor de carnivore mari de pe fondurile de vânătoare din judeţ.

* ***ÎN DOMENIUL AUTORIZĂRII ŞI CONTROLULUI CONFORMĂRII***

**Optimizarea activităţii privind emiterea actelor de reglementare, urmărirea aplicării procedurilor specifice şi a legislaţiei de mediu în vigoare, având ca efect creşterea numărului de acte de reglementare emise/revizuite, (acorduri de mediu, autorizaţii de mediu, autorizaţii integrate de mediu, avize de mediu pentru PUG, PUZ şi PUD)**

Acte de reglementare emise în 2015:

**- 191 autorizaţii de mediu**;

**- 111 de autorizaţii de mediu revizuite**;

**- 7 autorizații integrate de mediu;**

**- 2 autorizații integrate de mediu revizuite;**

**- 1 acord de mediu;**

- **94 de decizii ale etapei de încadrare** pentru proiectele prevăzute în anexa 2 la HG nr. 445/2009, pentru care s-a decis că nu este necesară efectuarea impactului asupra mediului şi pentru care s-a luat decizia că nu afectează în mod semnificativ ariile naturale protejate de interes comunitar;

- **2523 clasări ale notificării** pentru proiectele care nu intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, nu intră sub incidenţa OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**- 1 aviz de mediu pentru planuri şi programe;**

**- 26 planuri și programe cu decizii adoptare fara aviz de mediu;**

În cadrul Serviciului AAA se realizează serviciul de relaţii cu publicul, astfel încât titularii de proiecte/activităţi care solicită acte de reglementare pot fi îndrumaţi cu privire la conţinutul documentaţiei şi a parcurgerii etapelor procedurii de emitere a acordului/ autorizaţiei de mediu.

În scopul respectării prevederilor Ordinului MMDD nr. 1798/2007 privind aprobarea procedurii de emitere a autorizaţiilor de mediu, a Ordinului MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private şi a H.G. nr. 1.076/2004 privind stabilirea procedurii de realizare a evaluarii de mediu pentru planuri si programe, consilierul din cadrul Serviciului AAA care asigură serviciul de relaţii cu publicul, la solicitarea de eliberare a acordului/autorizaţiei/avizului de mediu, verifică dacă dosarul prezentat conţine toate documentele stabilite prin procedură.

În activitatea de reglementare se acordă o importanţă deosebită condiţiilor de solicitare şi obţinere a acordului de mediu pentru proiectele cu impact semnificativ asupra mediului înconjurător. Astfel, instalaţiile şi proiectele de investiţii noi sau modificarea celor existente sunt încadrate după impactul acestora asupra mediului, conform listei din anexa nr.1 la H.G nr. 445/2009 şi conform OUG nr. 57/2007, cu stabilirea cuantumului tarifului pentru fiecare etapă de analiză, conform nomenclatorului anexă la Ordinul MMDD nr. 1108/2007.

O altă activitate care impune participarea consilierilor din cadrul Serviciului AAA, este verificarea în teren şi răspunsul în scris, ca urmare a diverselor sesizării ale cetăţenilor, aceste acţiuni desfăşurându-se în afara activităţii de emitere a actelor de reglementare.

**Asigurarea calităţii actelor de reglementare emise.**

Actele de reglementare au fost emise cu respectarea procedurilor aprobate prin reglementările legale în vigoare. În cadrul şedinţelor Comisiei de Analiză Tehnică s-au consemnat în procese verbale, aspectele de mediu şi condiţiile specifice de reglementare incluse în actele de reglementare emise. În cadrul parcurgerii procedurilor de reglementare cât şi la redactarea actelor de reglementare, au fost consultaţi consilierii din cadrul Serviciului CFM şi din cadrul Serviciului Monitorizare.

Documentaţiile au fost repartizate consilierilor din cadrul Serviciului AAA, funcţie de specialitatea acestora şi experienţa în domeniu. În timp s-a constat o îmbunătăţire a calităţii actelor de reglementare emise, printr-o abordare corespunzătoare a problemelor de mediu specifice solicitărilor. Actele de reglementare emise pot fi consultate de publicul interesat.

**Urmărirea implementării cerinţelor Directivelor Europene:**

* **Instalatii care se supun prevederilor Legii 278/2013 privind emisiile industriale**

În judeţul Neamţ au fost inventariate un număr de 20 amplasamente: Arcelormittal Tubular Products Roman SA , SC Agrana Romania SA – Sucursala Roman, SC Suinprod SA Roman, SC Rifil SA şi SC Ga Pro Co Chemicals SRL, SC Carpatcement Holding SA - Sucursala Bicaz, SC Kober SRL Turtureşti, SC Petrocart SA Piatra Neamt , SC Zoosab SRL Sabaoani, SC Helixis Prod SRL Podoleni, SC Maelvi Comimpex SRL Piatra Neamt, SC Mihoc Oil SRL Pipirig, SC Agrosuind SRL Ferma Basta, Primaria Piatra Neamt (SC Brantner Servicii Ecologice SA, SC Rossal SRL Roman in asociere cu SC Salubritas SA Piatra Neamt), SC Rom Trading Company SRL, SC Avicola Neamt SRL, SC CGC Agria SRL, Consiliul Județean Neamț, SC Fibrexnylon SA, SC Grădinaru Rareș SRL.

Impreuna cu reprezentantii GNM-CJ Neamt au fost efectuate un numar de 17 controale anuale pentru verificarea respectarii prevederilor autorizatiilor integrate de mediu emise.

* Au fost colectate şi validate la nivel local, datele pentru întocmirea Registrului Poluanţilor Emişi şi Transferaţi (E-PRTR).
* S-a continuat implementarea legislaţiei specifice privind limitarea emisiilor anumitor poluanţi în aer proveniţi din instalaţiile mari de ardere (LCP). SC Agrana Romania SA – Sucursala Roman este singura instalatie mare de ardere inventariata in judetul Neamt.Au fost verificate măsurile incluse în Programul Naţional de Reducere a Emisiilor de dioxid de sulf, oxizi de azot şi pulberi provenite de la instalaţiile mari de ardere pentru anul 2015.
* Au fost inventariate un număr de 12 instalaţii care au consumat solvenţi peste pragul limită stabilit prin anexa 7, partea a 2 a, la Legea nr. 278/2013 privind emisiile industriale.
* **Directiva Consiliului 96/82/CE-SEVESO** este transpusă în legislaţia românească prin HG 804/2007 şi legislaţia subsecventă.
* Inventarul Seveso al judeţului Neamţ, perioada 01.01.2015 – 31.12.2015, a avut înregistrat un număr de 8 amplasamente, după cum urmează: SC GA-PRO-CO CHEMICALS SA Săvineşti, SC CARBOGAZ SA Savinesti, SC DG PETROL SRL Săvineşti, SC CRIMBO SAV GAZ SRL Săvineşti, SC KOBER SRL Girov-Turtureşti, OMV PETROM SA-Depozit Roman, SC HENKEL ROMÂNIA SRL Roznov şi SC KOBER SRL Dumbrava Roşie.
* În conformitate cu Planul comun de Inspecţii pentru anul 2015 al celor trei autorităţi implicate în implementarea prevederilor acestei directive şi urmărirea aplicării lor, respectiv APM Neamţ, GNM-CJ Neamţ şi ISU „Petrodava” al judeţului Neamţ, au fost efectuate un număr de 8 inspecţii planificate, respectându-se programarea făcută.
* Din punct de vedere al activității desfășurate, dintre cei 8 agenți economici, în decursul anului 2015 au funcționat doar 3, respectiv SC HENKEL ROMÂNIA SRL – Fabrica de adezivi Roznov, SC KOBER SRL Dumbrava Roşie (fabricare lacuri și vopsele) și SC KOBER SRL Girov-Turtureşti (fabricare lacuri și vopsele).
* Pentru un număr de 2 agenți economici, respectiv SC CARBOGAZ SA Savinesti (depozitare GPL-butan și comerț cu GPL îmbuteliat) și SC CRIMBO SAV GAZ SRL Săvineşti (depozitare GPL –auto și comerț cu ridicata GPL-auto), activitatea a fost sistată pentru un timp nedeterminat; până la această dată conducerea nici uneia dintre societăți nu și-a exprimat intenția de a declara încetarea definitivă a activității. Pe amplasament nu sunt prezente substanțe periculoase.
* SC OMV PETROM SA – Depozit produse petroliere Roman, este în procedură de obținere a acordului de mediu pentru "Desființare depozit produse petroliere".
* SC GA-PRO-CO CHEMICALS SA Săvineşti – fabricarea îngrășămintelor și produselor azotoase (în insolvență), și-a încetat activitatea începând cu 2014, urmare unor cauze de ordin economico-financiar. La această dată nu se cunoaște când va fi repornită activitatea de producție.
* SC DG PETROL SRL Săvineşti – depozitare motorină și comerț cu ridicata a motorinei (în faliment), și-a încetat activitatea începând cu anul 2011 iar la prezenta dată există pe rol un litigiu în instanță cu SC FibrexNylon SA Săvinești, proprietarul de drept al bunurilor imobile, teren și construcții.
* Amplasamentele, indiferent dacă agenții economici nu desfășoară activitate, vor fi menținute în Inventarul Seveso până la clarificarea fiecărei spețe în parte.
* La termenele solicitate de ANPM au fost făcute actualizările în SIM – Registrul Seveso și au fost transmise informațiile și datele necesare altor raportări periodice.

În cadrul **Directivei EIA - Directiva 85/337/CEE,** cu privire la aprecierea efectelor anumitor proiecte publice şi private asupra mediului, aşa cum a fost modificată de Directivele 97/11/CE şi 2003/35/CE, în urma parcurgerii procedurii de emitere a acordurilor de mediu, s-a realizat centralizarea la nivel local, actualizarea lunară şi disemnarea acestor date, inclusiv pagina web proprie.

S-a urmărit în permanenţă sprijinirea beneficiarilor/titularilor de proiecte în înţelegerea aplicării procedurii de evaluare a impactului asupra mediului pentru proiecte publice sau private şi conştientizarea acestora cu problemele de mediu pe care realizarea proiectelor le implică, astfel încât să fie rezolvate în conformitate cu legislaţia în vigoare.

* ***ÎN DOMENIUL MONITORIZARE ŞI LABORATOARE***
  + **Transmiterea în termen a rapoartelor de sinteză privind starea mediului**

Pentru elaborarea rapoartelor privind starea şi evoluţia calităţii factorilor de mediu din judeţ, pe lângă datele obţinute din reţeaua proprie de monitorizare au fost colectate şi prelucrate şi datele din reţelele de automonitorizare ale operatorilor economici, Sistemul de Gospodărire a Apelor, Direcţiei de Sănătate Publică, Direcţiei pentru Agricultură şi Dezvoltare Rurală, Direcţiei Silvice, Direcţiei Regionale de Statistică. Raportul anual a fost întocmit respectându-se formatul primit de la ANPM Bucureşti, conform Ghidului SOER 2015 şi a fost transmis la ANPM la termenul stabilit.

Au fost întocmite şi rapoarte lunare privind starea mediului care au fost postate pe pagina web a APM la secţiunea rapoarte.

* **Alertarea imediată în cazul producerii poluărilor accidentale, a autorităţii publice centrale pentru protecţia mediului, ANPM şi a atuturor autorităţilor centrale, regionale şi locale însărcinate cu gestionarea unor astfel de situaţii**

În cazul producerii unei poluări accidentale se respectă Ordinul Ministrului Mediului şi Pădurilor nr. 2579/09.07.2012 pentru aprobarea fluxului informaţional-decizional de avertizare-alarmare în cazul producerii unor situaţii de urgenţă generate de riscurile specifice MMP şi a Deciziei preşedintelui ANPM nr. 353/07.06.2013.

În data de 15.01.2015 ora 20,00 în comuna Gârcina s-a simţit miros puternic de etil mercaptan datorată unui cetăţean care avea trei butoaie pe care scria etil mercaptan. A desfăcut două dintre ele şi a pus apă în pentru a le spăla, atunci mirosul s-a răspândit în toată comuna. Cele 2 butoaie cu apă şi unul încă nedesfăcut, au fost predate în custodie la SC Apisorelia până la finalizarea anchetei de către poliţie, apoi au fost eliminate de către aceeaşi societate.SGA a prelevat probe de apă din pârâul Sălătruc şi nu au fost depăşiri.

Referitor la radioactivitatea mediului, măsurătorile efectuate la SSRM Piatra Neamţ şi SSRM Toaca se încadrează în limitele de variaţie ale fondului radioactiv natural specific zonelor de recoltare a probelor, ceea ce arată că în cursul anului 2015 în judeţul Neamţ nu au fost cazuri de poluare radioactivă locală sau transfrontalieră şi că nu s-au produs modificări semnificative faţă de anii trecuţi.

**Organizarea şi operarea reţelelor locale de monitorizare integrată a factorilor de mediu**

1. MONITORIZAREA CALITĂŢII AERULUI CU STAŢII AUTOMATE

În judeţul Neamţ sunt amplasate trei staţii de monitorizare automată a calităţii aerului, una în municipiul Piatra Neamţ, una în municipiul Roman şi una comuna Taşca. Staţiile automate de la Piatra Neamţ şi Roman monitorizează 6 indicatori de calitate a aerului (oxizi de azot, dioxid de sulf, oxid de carbon, ozon, compuşi organici volatili, pulberi în suspensie - PM10 şi PM 2,5) şi au incorporate şi echipamente pentru măsurarea parametrilor meteorologici. În Piatra Neamţ staţia este destinată monitorizării fondului urban şi a fost amplasată pe str. Valea Alba (în vecinătatea Staţiei Meteo) iar panoul de afişaj a datelor obţinute în urma monitorizării în apropierea rondului din faţa Hotelului Ceahlău (str. Mihai Eminescu). În municipiul Roman staţia automată, este de tip industrial 2 şi este amplasată în curtea Grupului Şcolar Industrial Construcţii de Maşini. În comuna Taşca, sat Hamzoaia este montată staţia de tip industrial 1 şi măsoară indicatoriii: oxizi de azot, dioxid de sulf, oxid de carbon, pulberi în suspensie (PM10) şi au încorporate şi echipamente pentru măsurarea parametrilor meteorologici.

Numărul de indicatori (medii orare) măsuraţi automat şi validaţi la toate cele trei staţii a fost de 69915.

Pe parcursul anului 2015, nu au funcţionat la staţia NT1 analizoarele: NOX şi pulberi; la staţia NT2 analizoarele: NOx, CO, O3, BTX, pulberi; la staţia NT3 analizorul de pulberi. S-au efectuat o parte din operaţiile prevăute de Contractul subsecvent de servicii 55/2015, dar nu suficient pentru ca analizoarele să funcţioneze la parametri normali. Contractul continuă şi în 2016.

***Depăşiri înregistrate:***

* Staţia NT1 - o depăşire a concentraţiei maxime admisibile la indicatorul pulberi în suspensie PM10 măsurat gravimetric prin metoda de referinţă.
* La indicatorii SO2, CO, NO2 nu s-au înregistrat depăşiri.

Conform prevederilor Legii 104/2011 privind calitatea aerului sunt permise 35 depăşiri anual la indicatorul pulberi în suspensie PM10.

Sistemul mobil de monitorizare a amoniacului în mediu inconjurător măsoară indicatorii NO, NO2, NOX, N total şi amoniac. S-au analizat 9965 indicatori. Au fost mai multe defecţiuni ale analizoarelor şi a aerului condiţionat, acestea fiind trimise la producător pentru reparaţii.

S-au întâmpinat dificultăţi în operarea staţiilor datorită lipsei resurselor financiare pentru întreţinerea şi repararea echipamentelor defecte de la cele trei staţii automate de monitorizare a calităţii aerului.

Măsurătorile efectuate au stat la baza întocmirii buletinelor zilnice, lunare pentru informarea publicului care se afişează pe site-ul APM Neamţ, la întocmirea fişei judeţului şi a rapoartelor lunare şi anuale privind starea mediului.

1. MONITORIZAREA CALITĂŢII AERULUI PRIN MĂSURĂTORI MANUALE

S-au efectuat 178 măsurători prin probe medii zilnice pentru amoniac şi 256 măsurători prin probe medii zilnice pentru pulberi în suspensie PM 10 în Piatra Neamţ, sediul APM şi nu s-au înregistrat depăşiri ale concentraţiei maxime admisibile. De la staţia automată din Piatra Neamţ s-au prelevat şi analizat prin metoda manuală 178 indicatori pentru pulberi în suspensie PM 10.

1. MONITORIZAREA CALITĂŢII SOLULUI

Expertizele asupra calităţii solului s-au efectuat în zona Platformei Chimice Săvinesti-Roznov, totalizând un număr de 8 puncte de prelevare, având fiecare 2 profile (0 – 20 cm, 20 - 40 cm). S-au analizat indicatorii: pH, umiditate, carbon organic, metale (Mn, Cu, Cd, Pb, Co, Ni, Cr, Zn). Valorile obţinute s-au comparat cu pragurile de alertă şi intervenţie prevăzute de Ordinul 756/1997 şi cu valorile obţinute din punctele de referinţă. Nu s-au constatat depăşiri importante la nici unul din indicatorii analizaţi. Nr. total de indicatori analizaţi – 200.

1. MONITORIZAREA ZGOMOTULUI

În această perioadă s-au efectuat determinări ale nivelului de zgomot în principalele intersecţii din Piatra Neamţ, Roman, Bicaz, Tg. Neamţ, Roznov. S-au efectuat comenzi la cererea beneficiarilor sau a instituţiilor publice cu activităţi de control (GNM) în zonele protejate din jurul agenţilor economici. Nr. total de indicatori analizaţi – 310.

1. MONITORIZAREA CALITĂŢII APELOR

S-au analizat 81 indicatori ale calităţii apelor la solicitarea agenţilor economici din judeţ.

**REŢEAUA DE MONITORIZARE A RADIOACTIVITĂŢII**

În judeţul Neamţ monitorizarea radioactivităţii mediului s-a realizat prin Staţiile de Supraveghere a Radioactivităţii Mediului (SSRM) Piatra Neamţ şi Toaca, staţii ce fac parte din Reţeaua Naţională de Supraveghere a Radioactivităţii Mediului (R.N.S.R.M.) din subordinea Agenţiei Naţionale pentru Protecţia Mediului.

Conform Ordinului MMP nr.1978/2010, la S.S.R.M. Piatra Neamţ s-a executat un program standard de monitorizare a radioactivităţii factorilor de mediu corespunzător unei staţii cu program de 11 ore/zi, precum şi un program special de monitorizare a radioactivităţii factorilor de mediu din zonele din judeţul Neamţ cu fondul natural modificat antropic (zonele de explorare minieră a zăcământului de uraniu Tulgheş-Grinţieş şi Bicazu-Ardelean Telec).

La S.S.R.M. Toaca s-a executat un program standard adaptat pentru o staţie de munte cu program de 24 ore/zi.

Tipul probelor, frecvenţa de recoltare, pregătirea, măsurarea şi calculul activităţilor specifice beta globale, a limitelor de detecţie şi a impreciziei rezultatelor sunt specifice fiecărui tip de probă şi sunt în conformitate cu programul de lucru dispus şi cu metodologia de lucru aprobată.

Urmare a executării programelor dispuse, în 2015 la S.S.R.M. Piatra Neamţ şi S.S.R.M. Ceahlău Toaca s-au efectuat un număr de 20329 indicatori prin măsurători manuale şi 14593 măsurători automate. Defalcat pe programele menţionate, situaţia este următoarea :

*I) Programul standard:*

Măsurători beta globale: 6654

Radon: 2162

Toron: 2162

Doza gama:9335

NOTĂ :

1) Pentru determinarea concentraţiei de tritiu şi/sau alte măsurători radiochimice, au fost recoltate şi pregătite 217 probe de precipitaţii atmosferice, probe recoltate urmare a precipitaţiilor căzute în locaţiile celor două SSRM-uri în anul 2015 (103 probe la SSRM Piatra Neamţ şi 114 probe la SSRM Ceahlău-Toaca), precum şi 12 probe cumulate lunar (recoltări zilnice) de apă de suprafaţă din râul Bistriţa la Piatra Neamţ.

2) Lunar reziduurile de la probele zilnice de apă de suprafaţă din râul Bistriţa la Piatra Neamţ aval de acumularea Bâtca Doamnei (cumulate în probe lunare), filtrele de la aspiraţiile de aerosoli atmosferici, precum şi reziduurile de depuneri atmosferice totale de la cele două S.S.R.M.-uri au fost trimise la APM Iaşi pentru efectuarea de către SSRM Iaşi a măsurătorilor gamma spectrometrice.

*II) Programul special de monitorizare a radioactivităţii factorilor de mediu din zonele din judeţul Neamţ cu fondul natural modificat antropic*

2.1) Zona Tulgheş-Grinţieş :

* Apă de suprafaţă = 6 analize beta globale
* Apă de suprafaţă = 6 analize alfa globale
* Apă subterană (freatică) = 3 analize beta globale
* Apă subterană (freatică) = 3 analize alfa globale
* Sol necultivat = 4 analize beta globale
* Vegetaţie spontană = 4 analize beta globale

*2.2) Din zona Bicazu Ardelean - Telec :*

* Apă de suprafaţă = 5 analize beta globale
* Apă de suprafaţă = 5 analize alfa globale
* Apă subterană (freatică) = 2 analize beta globale
* Apă subterană (freatică) = 2 analize alfa globale
* Sol necultivat =3 analize beta globale
* Vegetaţie spontană =3 analize beta globale

NOTĂ :

1) Conform programului dispus, pentru măsurători gamma spectrometrice, din aceleaşi puncte de prelevare s-au recoltat şi probe de apă de suprafaţă, sedimente, apă subterană (freatică), sol şi vegetaţie spontană. Aceste probe au fost pregătite în vederea măsurării la S.S.R.M. Piatra Neamţ şi au fost expediate la APM-Iaşi pentru efectuarea la S.S.R.M. Iaşi a măsurătorilor gama spectrometrice.

Rezultatele obţinute în urma executării acestor programe au fost prelucrate şi stocate în baza de date a A.P.M. Neamţ şi au constituit baza elaborării rapoartelor privind starea şi evoluţia radioactivităţii factorilor de mediu din judeţul Neamţ.

Datele privind radioactivitatea factorilor de mediu monitorizaţi la SSRM Ceahlău-Toaca se preiau zilnic prin radio de emisie-recepţie de personalul SSRM Piatra Neamţ, iar raportările către Centrul Naţional de supraveghere a radioactivităţii mediului în România din cadrul LR-ANPM se efectuează de la SSRM Piatra Neamţ printr-un sistem de poştă electronică sau telefonic. La Centrul Naţional datele sunt validate şi introduse in Baza Naţională de Date privind Radioactivitatea Mediului, fiind apoi realizat un transfer bidirecţional de date intre România şi celelalte state din Uniunea Europeană pe platforma EURDEP (European Data Exchange Platform).

În situaţii de rutină frecvenţa raportărilor este zilnică, iar în situaţii de urgenţă schimbul de date se realizează în funcţie de natura şi evoluţia situaţiei (orar, la două ore, etc.).

De asemenea, pentru verificare şi validare, s-au transmis în fiecare lună către LR-ANPM fişierele conţinând toate datele privind radioactivitatea factorilor de mediu monitorizaţi la cele două staţii.

Nu s-au primit de la LR-ANPM invalidări a unor date transmise anterior şi nici rezultatele măsurătorilor gamma spectrometrice sau radiochimice efectuate pe probele trimise până acum.

În judeţul Neamţ sunt instalate două staţii automate de monitorizare a debitului dozei gamma absorbite în aer, staţii achiziţionate prin Programul PHARE RO 2003/005-551.04.11.01. Aceste staţii sunt amplasate în Piatra Neamţ, în faţa sediului administrativ al APM Neamţ, respectiv în zona de creastă a muntelui Ceahlău, lângă cabana Staţiei Meteorologice Ceahlău-Toaca situată la baza vârfului Toaca şi fac parte din Sistemul Naţional de Avertizare/Alarmare a Radioactivităţii Mediului (SNAARM). Staţia amplasată pe muntele Ceahlău a fost reparată în luna noiembrie şi transmite local datele măsurate.

Datele înregistrate de staţia de la Piatra Neamţ sunt transmise în timp real către Centrul Naţional al SNAARM, APM Neamţ având sarcina urmăririi şi raportării săptămânale către ANPM-LR a funcţionării acestora.

**FUNCŢIONAREA ŞI ORGANIZAREA LABORATORULUI APARŢINÂND AGENŢIEI**

În cadrul APM Neamţ funcţionează:

1. laboratorul pentru analize fizico - chimice

2. laboratoarele staţiei de radioactivitate Piatra Neamţ şi Ceahlău Toaca

1. În cadrul laboratorului de analize fizico chimice se analizează probele de mediu colectate din reţeaua de monitoring a calităţii aerului, solului sub aspectul poluării chimice, calitatea pânzei freatice din zona de impact a platformei Săvineşti, comenzi primite de la persoane fizice şi juridice, solicitări din partea Gărzii Naţionale de Mediu Comisariatul Judeţean Neamţ, analiza emisiilor din surse staţionare şi determinări ale nivelului de zgomot.

În anul 2015 s-au efectuat de către personalul laboratorului următoarele analize:

* + 178 indicatori amoniac, probe medii zilnice
  + 180 indicatori din precipitaţii
  + 435 indicatori pulberi în suspensie - PM 10, probe medii zilnice
  + 89 indicatori din apă
  + 200 indicatori din sol
  + 310 indicatori privind determinarea zgomotului.

Rezultatele obţinute din reţeaua de supraveghere proprie au fost prelucrate şi stocate în baza de date a A.P.M. Neamţ, alături de datele de calitate a factorilor de mediu preluate din reţelele de automonitorizare ale agenţilor economici şi au constituit baza elaborării rapoartelor privind starea şi evoluţia calităţii factorilor de mediu din judeţ.

2. Staţiile de Supraveghere a Radioactivităţii Mediului Piatra Neamţ şi Ceahlău Toaca fac parte din Reţeaua Naţională de Supraveghere a Radioactivităţii Mediului (R.N.S.R.M.) din subordinea Agenţiei Naţionale pentru Protecţia Mediului.

În conformitate cu prevederile Ordinului MMP 1978/2010 la SSRM Piatra Neamţ se execută un program standard de monitorizare a radioactivităţii factorilor de mediu corespunzător unei staţii cu program de 11 ore/zi şi un program special de monitorizare a radioactivităţii factorilor de mediu din zonele de explorare minieră a zăcământului de uraniu din judeţul Neamţ (zonele Tulgheş-Grinţieş şi Bicazu-Ardelean Telec).

La SSRM Ceahlău Toaca se execută un program standard corespunzător unei staţii cu program de 24 ore/zi, program adaptat pentru o staţie de munte.

Factorii de mediu a căror radioactivitate este monitorizată, frecvenţa de recoltare a probelor, pregătirea, măsurarea şi calculul activităţilor specifice beta globale, a limitelor de detecţie şi a impreciziei rezultatelor sunt specifice fiecărui tip de probă şi sunt în conformitate cu programul de lucru dispus şi cu metodologia de lucru aprobată, metodologie valabilă pentru toate staţiile de radioactivitate din ţară. În urma efectuării programelor dispuse s-au executat un număr de 20329 indicatori prin măsurători manuale şi 14593 măsurători automate.

Datele obţinute în anul 2015 privind radioactivitatea factorilor de mediu monitorizaţi la SSRM Piatra Neamţ şi SSRM Toaca se încadrează în limitele de variaţie ale fondului radioactiv natural specific zonelor de recoltare a probelor, ceea ce arată că în cursul anului 2015 în judeţul Neamţ în ceea ce priveşte radioactivitatea mediului nu s-au produs modificări semnificative faţă de anii trecuţi.

**DIRECTOR EXECUTIV,**

**Eduard CORDUNEANU**